title: Seeley Booth

text: Booth on klassisen rockin ja arena rockin ystävä.


title: Seeley Booth

text: Jaksossa "Mymmy in the Maze" paljastetaan, että Booth pelkää klovneja.


title: Seeley Booth

text: Booth tulee hyvin toimeen Angela Montenegron ja Jack Hodginsin kanssa, mutta pitää Zackin kylmää naiviutta outona, jonka vuoksi Zack uskoo, ettei Booth huomaa hänen olemassaoloaan.


title: Seeley Booth

text: Booth sanoi jaksossa "The Girl in the Gator", että Howard Epps oli hänen viideskymmenes tappo. Booth ei kuitenkaan ollut teknisesti vastuussa Eppsin kuolemasta, joten jaksoon "The Man in the Cell" mennessä hän oli tappanut 49 ihmistä. Jaksoon "Harbingers in the Fountain" mennessä Booth on kuitenkin tappanut vähintään 52 ihmistä, sillä hän tappoi klovniksi pukeutuneen sarjamurhaajan ja Gormogonin sekä Brennanin kimppuun hyökänneen lääkärin. Hän ampui myös huijarisheriffin, joka ampui Brennania, vaikkei kuolemaa koskaan varmistettukaan.


title: William Mason (arkkitehti)

text: William Mason (24. helmikuuta 1810 – 22. kesäkuuta 1897) oli uusiseelantilainen arkkitehti ja poliitikko. Hän oli aikanaan keskeinen arkkitehti, vaikka harvat hänen rakennuksistaan ovat säilyneet. Poliittisella urallaan hän istui parlamentin jäsenenä ja toimi vuosina 1865–1866 Dunedinin pormestarina.


title: William Mason (arkkitehti)

text: Mason oli syntyjään englantilainen ja opiskeli Lontoossa. Hän lähti vuonna 1838 Uuteen Etelä-Walesiin ja sieltä vuonna 1840 Uuteen-Seelantiin. Hän kuoli Dunedinissa.


title: Auvo Kurvinen

text: Auvo Kurvinen (18. tammikuuta 1916 Pirkkala – 25. marraskuuta 1979) oli englantilaisen kirjallisuuden professori Helsingin yliopistossa vuosina 1972–1979. Toisin kuin nykyisin etunimen perusteella voisi olettaa, Kurvinen oli nainen. Hänen lapsuudessaan Auvo ei vielä ollut vakiintunut miehen nimeksi.


title: Auvo Kurvinen

text: Kurvinen oli Karkun evankelisen opiston johtajien rovasti Pietari J. I. Kurvisen ja Ilma Maria Konkolan tytär, seitsenhenkisen sisarusparven keskimmäinen. Hän kirjoitti vuonna 1934 ylioppilaaksi Tyrvään yhteiskoulusta ja valmistui filosofian kandidaatiksi Helsingin yliopistosta vuonna 1941. Kurvinen opiskeli British Councilin tukemana stipendiaattina pari vuotta Englannissa Oxfordin yliopiston St Anne’s Societyssa (nykyään St Anne's College) ja suoritti Bachelor of Letters -tutkinnon vuonna 1949. Kotimaassa hän valmistui lisensiaatiksi ja tohtoriksi 1951. Hän jatkoi myös Oxfordin-opintojaan valmistellen sikäläistä tohtorinväitöskirjaansa aiheenaan pyhän Katariina Aleksandrialaisen elämä keskienglanninkielisissä teksteissä. Väitöskirjaansa varten Kurvinen kokosi Katariinan pyhimyselämäkerran tekstikriittisen edition seitsemän käsikirjoituskappaleen perusteella. Väitöskirjan ohjaajana toimi professori J. R. R. Tolkien, joka oli ohjannut myös hänen aiempaa opinnäytetyötään. Väitöskirja valmistui vuonna 1962.


title: Auvo Kurvinen

text: Kurvinen teki 1940-luvulla sanoituksia moniin serkkunsa Toivo Kärjen iskelmäsävellyksiin, mutta sanoitukset merkittiin hänen omasta toivomuksestaan Kärjen nimiin. Mahdollisesti Kurvinen pelkäsi, että sanoittajan maineesta voisi olla haittaa akateemisella uralla. Kurvisen osuus paljastui vasta 1990-luvulla hänen jäämistöstään löytyneiden tietojen perusteella.


title: RFactor

text: rFactor on Image Space Incorpotated -yhtiön luoma ajosimulaatiopeli. Peli perustuu eri autoluokkiin, joista voi valita mopoauton tai Formula 1 -auton väliltä haluamansa menopelin radalle. Peli sisältää useita Formula 1 -ratoja, jotka ovat Monza, Nürburgring, Shanghai, Silverstone, Barcelona ja Montreal.


title: RFactor

text: rFactor on tunnettu pelin realistisuudesta, muokattavuudesta ja online pelaamisen mahdollisuuksistaan.


title: RFactor

text: Peliin on julkaistu monia pelaajien kehittämiä lisäratoja ja -autoja. Suurin yksittäinen jakelusivusto rfactorcentral.com tarjoaa ilmaiseksi satoja autoja ja ratoja.


title: RFactor

text: rFactor 2 julkaistiin vuonna 2013.


title: H-E-Double Hockey Sticks

text: H-E-Double Hockey Sticks on vuonna 1999 ensi-iltansa saanut Walt Disney Televisionin tuottama yhdysvaltalainen televisioelokuva, joka perustuu saksalaisen Lukas Fossin luomaan oopperaan Griffelkin. Elokuvan ohjasi Randall Miller ja käsikirjoituksesta vastasivat David Kukoff ja Matt Roshkow. Pääosassa näyttelevät Will Friedle ja Matthew Lawrence.


title: H-E-Double Hockey Sticks

text: Elokuva huomioitiin Golden Reel -ehdokkuudella vuonna 2000 parhaista äänitehosteista televisioelokuvan kategoriassa.


title: H-E-Double Hockey Sticks

text: Saatana on tekeytynyt rouva Beezlebubiksi, joka opettaa Hadesin ammattikoulussa nuorille paholaisille tulevaa ammattia varten. Beezlebuk päättää että on aika lähettää jälleen yksi oppilaista maanpäälle suorittamaan tehtävää. Valituksi tulee Griffelkin, jonka tehtävänä on saada nuori lupaava jääkiekkoilija Dave Heinrich antamaan sielunsa voittaakseen Stanley Cupin. Griffelkin viettää aikaa Heinrichin kanssa, joka pelaa sarjan heikoimmassa joukkueessa. Samalla Griffelkin alkaa epäiröimään haluaisiko hän pettää uutta ystäväänsä. Maanpäälle on kuitenkin lähetetty toinen demoniopettaja Gabby, jonka tehtävänä on pitää Griffelkin oikealla tiellä.


title: Alttotorvi

text: Alttotorvi on kolmiventtiilinen puhallinsoitin, joka muistuttaa baritonitorvea, mutta se on äänialaltaan Es-vireinen. Sitä soitetaan lähinnä puhallinorkestereissa.


title: Alttotorvi

text: Soitin keksittiin Itävallassa 1800-luvun alkupuolella. Niitä on eri muotoisia: trumpetin, tuuban tai metsästystorven mallisia.


title: Ball Aerospace

text: Ball Aerospace & Technologies Corp. (yleisesti käytetään lyhyempää muotoa Ball Aerospace) on yhdysvaltalainen avaruusalusten valmistaja. Se on Ball Corporationin osa. Yhtiö toimii Boulderissa, Koloradossa. Sillä on 3000 työntekijää ja sen myynti oli vuonna 2008 746,5 miljoonaa dollaria.


title: Ball Aerospace

text: Ball Aerospace aloitti sotilaallisten rakettien suuntausjärjestelmien rakentajana vuonna 1956. Sen jälkeen se on rakentanut muun muassa NASAlle useita satelliitteja.


title: Haman joukkomurha

text: Haman joukkomurha () vuonna 1982 oli tapahtumasarja, jossa Syyrian hallituksen joukot kukistivat Muslimiveljeskunnan kapinan kovaotteisesti. Sunni-islamilaiset alkoivat kapinoida 70-luvun loppupuolella Syyriassa.


title: Haman joukkomurha

text: Muslimiveljeskunnan sissit hyökkäsivät Hamassa baath-puolueen toimistoihin ja poliisiasemille tappaen kymmeniä puolueen jäseniä. Armeija saarsi kaupungin ja tulitti sitä tykein. Lisäksi hallituksen asemiehet kiduttivat ja tappoivat epäilemiään muslimiveljeskunnan jäseniä. Eri arvioiden mukaan kapinassa ja sen kukistamisessa kuoli 7 000–40 000 henkeä.. Haman raaka sotilasoperaatio lopetti pitkään jatkuneen sunniopposition kapinan.


title: Haman joukkomurha

text: Muslimiveljeskunta oli sunnalainen järjestö. Se piti baath-puolueen arabinationalismia epäislamilaisena. Syyrian Baath-puolue kielsi muslimiveljeskunnan vuonna 1963.


title: Haman joukkomurha

text: Myös monet vähemmän uskonnolliset rikkaat sunnit vastustivat baathia, koska kokivat tämän radikaalin talouspolitiikan uhkaksi omistuksilleen. Varsinkin Haman kaupungissa oli voimakas baathin vastainen mieliala sunnien keskuudessa.


title: Haman joukkomurha

text: Vuosina 1964–1965 oli Syyriassa suuri mielenosoitusten ja lakkojen aalto, jonka armeija kukisti. Hamassa islamilaiset protestoijat ryöstelivät viinikauppoja. Mellakoijilla oli paikallisen imaamin ja joidenkin kauppiassukujen tuki. Mellakoijat murhasivat erään islamilaisen baath-miliisin miehen. Tämän jälkeen protestoijat hyökkäsivät moniin baath-puolueen toimistoihin. Baathin johtama kansalliskaarti kukisti kapinan panssarien ja tykistön avulla. Presidentti Amin al-Hafiz määräsi kapinalliset surmattavaksi, ja armeija pommitti moskeijaa. Moni kapinallinen kuoli tulituksessa sortuvan minareetin romahdukseen. Noin 70-100 muslimiveljeskunnan jäsentä kuoli. Moni veljeskuntalainen meni maan alle.


title: Haman joukkomurha

text: Ilmavoimien upseeri Hafez al-Assad kaappasi vallan vuosina 1970–1971. Assad voitti vaalit ylivoimaisesti ja selvitti kiireesti välinsä niiden kanssa, jotka eivät äänestäneet häntä. Mutta Syyrian lain mukaan presidentin tuli olla sunni, ja Assad oli alaviitti. Niinpä arvostettu sunnijohtaja julisti alaviitit osaksi sunneja. Alussa Assad rukoili sunnien uskonnollisina pyhäpäivinä, jotta ei suututtaisi sunneja. Assad myös lisäsi ministeriöiden rahallista tukea sunnimoskeijoille. Mutta kun Assad julisti uuden perustuslain 31. tammikuuta 1973, sunnit protestoivat. Uusi perustuslaki ei enää vaatinut, että presidentin tulee olla sunnimuslimi. Sunnien mielestä Assad oli "Allahin vihollinen". Assad pidätti 40 sunnijohtajaa ja palautti perustuslain ennelleen rauhoittaakseen sunneja.


title: Haman joukkomurha

text: Kun Libanonissa syntyi vuonna 1976 sisällissota, Assad tuki maroniittikristittyjä eikä sunnimuslimeja. Syyrian sunnit eivät pitäneet tästä. Hallitus pidätti tunnetun sunnisaarnaajan Marwan Hadidin. Hadid teki nälkälakon vankilassa ja kuoli sen takia. Sunnit syyttivät hallitusta Hadidin murhasta. He aloittivat oppositiotoiminnan osin tämän, osin talouden alamäen takia. Äärisunnit alkoivat suunnitella aseellista kapinaa. Pian tuntematon taho murhasi Syyriassa alaviittitaustaisia lääkäreitä, opettajia ja muita ammattilaisia.


title: Haman joukkomurha

text: Muslimiveljeskunta syytti murhista maallisia tahoja.


title: Haman joukkomurha

text: Muslimiveljeskunta ja muut islamilaisryhmät aloittivat sissisodan 1979 hyökäten armeijan upseereja ja hallituksen virkamiehiä vastaan. Hallitus vastasi joukkopidätyksin, kidutuksin, joukkomurhin ja muilla vastaavilla keinoilla.


title: Haman joukkomurha

text: "Talia muqatilan" islamilaisaktivistit tappoivat 16. kesäkuuta 1979 kymmeniä alaviittikadetteja Aleppossa . Kadettien joukkomurha laukaisi kaupunkisissisodan. Sunnien ääriainekset hyökkäilivät Baathin puoluetoimistoihin, poliisiasemille, kasarmeihin, tehtaisin ja muihin kohteisiin. Turvajoukot ja islamistikapinoijat taistelivat muun muassa Aleppossa syksyllä 1979.


title: Haman joukkomurha

text: Kun hallitus pidätti marraskuussa sunnipappi Shaykh Zain al-Din Khairallamin, oppositiomellakointi lisääntyi räjähdysmäisesti. Opposition hyökkäyksiä tukivat lakot, boikotit ja mielensoitukset. Aleppo karkasi hallituksen valvonnasta turvajoukkojen ja armeijan väliintulosta huolimatta. Äärisunnit murhasivat alaviittien lisäksi myös niitä sunnipappeja, jotka tuomitsivat sunnisissieen vtekemät verityöt. Muslimimappi Shaykh Muhammad al-Shami surmattiin omaan moskeijaansa 2. helmikuuta 1980.


title: Haman joukkomurha

text: Vuonna 1980 hallituksen kaatuminen näytti mahdolliselta. Muslimiveljeskunta nousi voimakkaimmaksi oppositioryhmäksi. Maaliskuussa 1980 muslimiljeljeskunta sulki Aleppon kauppakeskuksen kahdeksi viikoksi. Myötätuntolakkoja oli kaupungeissa Hama, Homs, Idlib, Deir ez-Zor ja Hasaka


title: Haman joukkomurha

text: Hallitus veti siirsi joukoja Libanonista Syyriaan. Hallitukselle uskolliset eliittijoukot saarsivat Aleppon. Tankit tulittivat kaupungissa summamutikassa asuinalueilla. Joukot haravoivat Aleppoa talo talolta etsien aseita ja oppositiotaistelijoita. Hallituksen operaatiossa kuoli satoja ja satoja pidätettiin. Pidätysleiri perustettiin Aleppon linnoitukseen. Tilanne oli pääosin rauhallinen toukokuussa. Mutta sunnit kapinoivat taas kesällä. Armeija surmasi summamutikassa kymmeniä-satoja ihmisiä, kun se kosti partioihinsa kohdistuneita hyökkäyksiä. Osa armeijan umpimähkään surmaamista oli hallituksen virkamiehiä ja tukijoita.


title: Haman joukkomurha

text: Hallitus sääti vuonna 1980 lain, jonka perusteella muslimiveljeskunnan jäsenen sai hirttää. Mutta toisaalta Syyrian hallitus maksoi muslimiveljeskunta-kytkennäiselle Hamasille, joka piti päämajaansa Damaskoksessa.


title: Haman joukkomurha

text: Muslimiveljeskunta yritti murhata 26. kesäkuuta 1980 Syyrian presidentin. Kostona tästä hallitus teloitutti 1 200 vangittua islamilaista seuraavana päivänä.


title: Haman joukkomurha

text: Islamilaississit iskivät vuonna 1981 erääseen Haman lähellä olleeseen alaviittikylään. Hallitus lähetti erikoisjoukot ja 47. prikaatin etsimään sissejä talosta taloon. Hamassa syntyi katutaisteluja. Armeija julisti ulkonaliikkumiskiellon. Hallituksen joukot teloittivat ainakin 350 Haman asukasta huhtikuun lopussa 1981. Vuonna 1981 islamistit tekivät kolme pommi-iskua Damaskoksessa.


title: Haman joukkomurha

text: Armeijan yksikkö etsi yöllä kello 23. helmikuuta 1982 sissikomentaja Umar Jawwadia alias Abu Bakria. Katoilla olevat kapinallisten sala-ampujat tappoivat Syyrian armeijan sotilaita. Vahvistuksia saapui saartamaan Abu Bakria. Tämä määräsi kapinan aloitettavaksi. Sadat islamilaiskapinalliset hyökkäsivät baath-virkailijoiden koteihin, poliisiasemille ja kaappasivat aseita. Aamulla kapinalliset olivat surmanneet 70 baath-puolueen virkailijaa. He julistivat Haman vapaaksi kaupungiksi, ja kehottivat syyrialaisia kaatamaan Assadin hallinnon.


title: Haman joukkomurha

text:
Presidentti Hafez Assad vastasi kapinaan lähettämällä Hamaan erikoisjoukkoja ja sotilastiedustelun asiamiehiä. Assad määHallituksen joukot kehottivat asukkaita antautumaan, ja varoittivat, että jokaista kaupunkiin jäävää kohdellaan kapinallisena. Armeija tulitti Hamaa tykistöllä ja tankkien tykein neljä päivää tuhoten suuren osan vanhasta kaupungista. Kapinalliset tekivät kovaa vastarintaa. Ihmisiä pakeni ulos kaupungista, jossa oli pian ruoka- ja vesipula. Armeija saarsi kaupungin. Kaupungin valtaus ja tulitus jatkui kolme viikkoa. Hapinalliset linnoittautuivat vanhaan kaupunkiin. Osa sotilaista loikasi kapinallisten puolelle . Hallitus etsi Muslimiveljeskunnan jäseniä järjestelmällisesti. Hallituksen joukot pidättivät, kiduttivat ja tappoivat joukoittain Muslimiveljeskunnan jäseniksi epäilemiään. Kokonaisa perheitä kuoli taloituksissa. Armeija tuhosi kolmanneksen vanhasta kaupungista tykistöllä. Monien arvioiden mukaan hallitus tappoi 1 000-40 000, ja 100 000 pakeni. Vallatussa kapinakaupungissa hallitus kidutti ja murhasi muslimiveljiksi epäilemiään viikkojen ajan.
Taisteluja hallituksen ja kapinallisten välillä oli myös muualla, ainakin Jisr al Shugourissa.


title: Haman joukkomurha

text: Muslimiveljeskunnan kapina kukistui. Hallitus kovensi otteitaan mahdollista oppositiota vastaan. Monia kapinallisia pakeni ulkomaille, mm. Jordaniaan, Irakiin ja länsimaihin. Muslimiveljeskunta jakautui Lontoon maltilliseen pääryhmään, ja Irakin aseellisen vastarinnan kannattajiin. Hallitus kiisti Haman joukkomurhan, mutta se mainittiin virallisesti "tapahtumana" tai "välikohtauksena".


title: VV Brown

text: Vanessa Brown (s. 24. lokakuuta 1983), tunnettu nimellä VV Brown, on englantilainen levyttävä artisti, lauluntekijä ja tuottaja.


title: VV Brown

text: Vanessa syntyi Northamptonissa. Hän on vanhin kuudesta sisaruksesta. Hänen äitinsä on jamaikalainen ja isä on Puerto Ricosta. Hän kävi Overstone Park koulua lähellä Northamptonia. Brown opetteli soittamaan pianoa, kehittyi laulajana ja otti klassista ja jazz pianotunteja musiikillisesta taidekoulusta jossa hän kävi viikonloppuisin.


title: Kurun Lehti

text: Kurun Lehti on Ylöjärven kaupungin Kurun alueella vuodesta 2009 lähtien ilmestynyt puolueista riippumaton ja sitoutumaton paikallislehti, jota kustantaa kotiseutuyhdistys Kuru-Seura ry. Lehti ilmestyy torstaisin ja sen levikki on noin 1 500. Lehden päätoimittaja on Karoliina Laikio.


title: SciTE

text: SciTE on pääasiassa ohjelmointiin tarkoitettu tekstieditori. Sisäisesti se käyttää Scintilla-komponenttia lähdekoodin käsittelyyn. Alun perin SciTE kehitettiin demonstroimaan Scintillaa.


title: SciTE

text: SciTE on vapaa ohjelmisto ja saatavilla Microsoft Windowsille sekä Linuxille.


title: Helios (avaruusluotain)

text: Helios oli Saksan liittotasavallan toteuttama aurinkoluotainpari 1970-luvun alussa.


title: Helios (avaruusluotain)

text: Heliokset olivat Saksan ensimmäisiä pyrkimyksiä luoda kansallinen kyky toteuttaa avaruusaluksia. Se joutui käyttämään avaruusalusten rakentamisessa Boeingin apua. Alukset laukaisi NASA.


title: Helios (avaruusluotain)

text: Avaruusalukset mittaavat aurinkotuulta, magneettikenttää, sähkökenttää, kosmista säteilyä ja partikkeleita.


title: Helios (avaruusluotain)

text: Helios I ja Helios II laukaistiin Auringon kiertoradalle, ja ne saavuttivat 70,2 km/s nopeuden, joka on maailmanennätys alallaan. Alukset olivat lähimmillään 0,3 AU:n etäisyydellä Auringosta. Ne toimivat vuoteen 1985 asti. Alukset eivät enää toimi mutta ovat yhä Aurinkoa kiertävillä radoillaan.


title: Mauno Kajamaa

text: Mauno Daniel Kajamaa (vuoteen 1929 "Cajander", 2. elokuuta 1907 Leppävirta – 23. maaliskuuta 1975 Helsinki) oli suomalainen tekniikan tohtori ja Maanmittaushallituksen kartastotöiden osaston topografisen toimiston ja kivipainon pitkäaikainen johtaja, joka tunnetaan erityisesti Suomen peruskartoituksen uudistajana.


title: Mauno Kajamaa

text: Saatuaan vuonna 1938 nimityksen Maanmittaushallituksen topografisen toimiston johtajaksi Kajamaa kiinnitti huomiota siihen, että laitoksen eri yksiköt valmistivat lähes toisistaan riippumatta kahta 1:20 000 -mittakaavaista karttaa: pitäjänkarttaa ja topografista karttaa. Kajamaa otti tehtäväkseen näiden yhdistämisen, ja keväällä 1943 häneltä ilmestyi julkaisu "Topografisen kartoituksen perusteista erityisesti Suomen oloja silmälläpitäen", joka vuonna 1944 hyväksyttiin hänen väitöskirjanaan tekniikan tohtorin tutkintoa varten. Tuloksena työstä oli aiemmat pitäjänkartan ja topografisen kartan yhdistävä nykyaikainen suomalainen peruskartta, jonka valtakunnallinen tuotanto tarvittavien lisäselvitysten jälkeen alkoi Kajamaan johdolla vuonna 1949. Koko Suomi saatiin kertaalleen kartoitettua elokuussa 1975, vain muutama kuukausi Kajamaan kuoleman jälkeen.


title: Mauno Kajamaa

text: Työssään Kajamaa sai tukea muun muassa Maanmittaushallituksen pääjohtajana vuosina 1929–1950 toimineelta Väinö Ahlalta.


title: Ajan mittaan

text: Ajan mittaan () on Wim Wendersin ohjaama saksalainen road movie vuodelta 1976. Se on kolmas osa Wendersin tie-elokuvien trilogiasta, johon kuuluvat myös elokuvat "Alice kaupungeissa" (1974) ja "Väärä liike" (1975).


title: Ajan mittaan

text: Mustavalkoisena kuvatun elokuvan pääosia esittävät Rüdiger Vogler ja Hanns Zischler. "Ajan mittaan" valittiin yksimielisesti FIPRESCI-palkinnon saajaksi Cannesin elokuvajuhlilla 1976.


title: Ajan mittaan

text: Elokuvaprojektoreiden korjaaja Bruno Winter (Rüdiger Vogler) ja juuri vaimostaan eronnut masentunut Robert Lander (Hanns Zischler) matkustavat yhdessä pitkin Länsi- ja Itä-Saksan rajaa sen länsipuolitse ja tekevät vierailuja henkitoreissaan oleviin elokuvateattereihin.


title: Inspec

text: Inspec on luonnontieteiden ja tekniikan julkaisutietokanta, jota ylläpitää brittiläinen The Institution of Engineering and Technology. Vuonna 1969 perustettu tietokanta indeksoi 4 000 tieteellisen julkaisusarjan sisällön, yli 2 500 konferenssijulkaisua, ja useita kirjoja. Vuosittain tietokanta kasvaa noin 700 tuhannella julkaisuelementillä, joista suurin osa on julkaisusarjoissa julkaistuja tiedejulkaisuja.


title: O-Fenyylifenoli

text: o-Fenyylifenoli eli 2-hydroksibifenyyli on fenoli, jonka kemiallinen kaava on CHO. Sitä käytetään säilöntäaineena ja desinfiointiin. Sen E-koodi on E231.


title: Karamehin taistelu

text: Karamehin taistelu () oli 21. maaliskuuta 1968 Israelin asevoimien ja palestiinalaisten sekä niitä tukeneiden Jordanian asevoimien yksiköiden Karamehissa Länsi-Jordaniassa välinen taistelu. Israelin asevoimat suunnitteli kaksi iskua palestiinalaisten leireihin, joista toinen piti tehdä Safiin (operaatio Asuta). Karamehiin tehty isku (operaatio Inferno) laajeni kuitenkin täysimittaiseksi taisteluksi.


title: Karamehin taistelu

text: Iskut oli suunniteltu kostoksi palestiinalaisten Israeliin tekemille iskuille, joista varsinkin koulubussin tuhoutuminen miinassa oli syynä operaatioihin. Jordanian kuningas oli luvannut, ettei hänen armeijansa puutu taisteluun, joten Israel oletti jordanialaisjoukkojen olevan puuttumatta iskuun. Operaation tarkoituksena oli surmata palestiinalaisten johto sekä tuhota Karemehin sissitukikohta. Yllättäen Jordanian armeijan yksiköitä oli kuitenkin paikalla tukemassa palestiinalaisia. Israelilaisosasto vetäytyi päivän taisteltuaan ja tuhottuaan pääosan leiristä vieden mukanaan satoja sotavankeja.


title: Karamehin taistelu

text: Kumpikin osapuoli sanoi myöhemmin voittaneensa taistelun. Taktisesti Israel saavutti asettamansa tavoitteen tuhotessaan leirin, mutta palestiinalaisten saavuttamat osavoitot kuten Jasser Arafatin pako vahvistivat taistelutahtoa ja palestiinalaisten kansallista identiteettiä.


title: Karamehin taistelu

text: Israel valtasi Jordanjoen länsirannan Kuuden päivän sodassa kesäkuussa 1967, jolloin alueella olleet Fatahin organisaatiot tuhottiin. Vuoden 1968 alusta palestiinalaiset alkoivat tehdä sissi-iskuja muun muassa Länsirannalle Jordan-joen itärannalla olevasta Länsi-Jordaniasta käsin. Israelin armeija onnistui estämään useimmat näistä iskuista. Toisinaan Jordanian armeijan jalkaväki- ja tykistöyksiköt tukivat palestiinalaisia iskuissa, mikä johti taisteluihin israelilaisten ja jordanialaisten joukkojen välillä. 14.-15. helmikuuta 1968 jordanialaisten kranaatinheittimistö osui joihinkin israelilaisten siirtokuntiin Beith Sheanin ja Jordan-joen laaksoissa. Kun Israelin tykistö ja ilmavoimat vastasivat tuleen iskien jordanialaisten tukikohtiin ja tykistöasemiin sekä amerikkalaisten rahoittamaan East Ghor Main -kanavaan. Hyökkäys ajoi pakosalle tuhansia jordanialaisia maanviljelijöitä, jolloin palestiinalaissit saattoivat asettua sinne. Taistelut päättyivät Yhdysvaltain neuvotteleman tulitauon astuttua voimaan ja Jordanian kuninkaan vakuutettua kykenevänsä estämään valtionsa alueen käytön sissi-iskuihin.


title: Karamehin taistelu

text: Helmikuussa kuningas lähetti parikymmentä kuorma-autollista sotilaita ja poliiseja karkottamaan Fatah-taistelijat Karamehista. Paikalle saapuessaan kuorma-autosaattue totesi olevansa raskaasti aseistettujen miesten piirittämä. Osasto sai kolme minuuttia aikaa vetäytyä ennen tulenavausta, jolloin se vetäytyi alueelta. Maaliskuussa leirillä asui satoja siviilejä sekä noin 900 sissiä, joista pääosa kuului Fatahiin. Leirillä oli myös PLO:n johtajan Jasser Arafatin päämaja.


title: Karamehin taistelu

text: Israel päätti vuonna 1968 tuhota Karamehin pikkukaupungissa sijainneen PLO:n päämajan, jossa muun muassa taistelujärjestö al-Fatahin johtaja Jasser Afarat oli. Operaatio sai nimen "operaatio Inferno", ja etelämpään suunnattu samanaikainen hyökkäys Safiin sai nimen "operaatio Asuta". Jordanian silloinen kuningas Hussein oli huonoissa väleissä palestiinalaisten kanssa ja lupasi, ettei hänen armeijansa puutu Israelin toimiin palestiinalaississejä vastaan.


title: Karamehin taistelu

text: Noin 15 000 israelilaista sotilasta ylitti Jordanian rajan ennen aamunkoittoa 21. maaliskuuta 1968 muun muassa ponttoonisiltojen avulla. Yhdessä kohtaa ponttoonisillan teko epäonnistui, kun eräs Jordanian armeijanyksikkö taisteli vastoin Husseinin määräystä hyökkääjiä vastaan. Osa Jordanian armeijan upseereista kapinoi kuningas Husseinia vastaan pitäen palestiinalaisten puolta haluten taistella Israelia vastaan. Mutta Israelissa ei osattu arvata etukäteen tätä.


title: Karamehin taistelu

text:
Israelin joukot pääsivät Karamehiin ja alkoivat tutkia kaupunkia talo talolta räjäytellen löytämänsä sissien talot. Mutta pian Isralein joukot joutuivat Jordanian tykistön tulitukseen. Palestiinalaiset tekivät rajua vastarintaa, ja isku muuttuikin täysimittaiseksi taisteluksi. Palestiinalaiset kärsivät 100–200 miehen tappiot, israelilaisia kuoli noin 30. 175 taloa tuhoutui hyökkäyksessä. Israel ei kyennyt vaientamaan Jordanian tykistöä, vaikka tuhosikin tältä 8 panssarivaunua menettämättä ilmoituksensa mukaan itse yhtään. Palestiinalaisten mukaan israel menetti 4 panssarivaunua.
Israel alkoi vetäytyä jo hieman ennen keskipäivää, nopeammin kuin oli suunniteltu. Israel oli tuhonnut melkein koko leirin ja ottanut satoja vankeja. Palestiinalainen Jasser Arafat julisti tapahtuman voitoksi ja sai näin suuren suosion ja PLO:n johtajuuden. Mutta myös Israelin mielestä taistelu oli voitto. Loppujen lopuksi taistelu voimisti Fatahia. Arabimaat lisäsivät tukeaan palestiinalasille.


title: Al Secord

text: Al William Secord (s. 3. maaliskuuta 1958 Sudbury, Ontario, Kanada) on uransa lopettanut kanadalainen jääkiekkoilija, pelipaikaltaan vasen laitahyökkääjä.


title: Al Secord

text: Ennen NHL-uraansa Secord pelasi OMJHL-liigassa Hamilton Fincupsissa ja voitti kaudella 1975–1976 Memorial Cupin. Boston Bruins varasi Secordin ensimmäisellä kierroksella varausvuorolla 16.


title: Al Secord

text: Secord teki debyyttinsä NHL:ssä kaudella 1978–1979. Hän teki ensimmäisellä kaudellaan NHL:ssä 71:ssä ottelussa tehopisteet 16+7=23. Secord pelasi Bostonissa kaksi ja puoli kautta ennen kuin hänet kaupattiin 18. joulukuuta 1980 Chicago Black Hawksiin vaihdossa puolustaja Mike O'Connelliin. Secord pelasi Chicagossa kuusi kautta ja teki kaudella 1982–1983 runkosarjassa 54 maalia. Hän pelasi ssa vuosina 1982 ja 1983.


title: Al Secord

text: Secord kaupattiin 3. syyskuuta 1987 Toronto Maple Leafsiin yhdessä Ed Olczykin kanssa vaihdossa Rick Vaiveen, Steve Thomasiin ja Bob McGilliin. Secord pelasi Torontossa puolitoista kautta ennen siirtymistään Philadelphia Flyersiin vaihdossa viidennen kierroksen varausvuoroon . Yhden Philadelphian kauden jälkeen Secord palasi vuodeksi Chicago Blackhawksiin, jossa pelasi viimeisen kautensa NHL:ssä.


title: Al Secord

text: Neljän kauden pelaamattomuuden jälkeen Secord teki paluun pelikentille kaudella 1994–1995 IHL:n Chicago Wolvesissa. Hän pelasi Wolvesissa kaudet 1994–1996 ennen kuin lopetti lopullisesti uransa.


title: Al Secord

text: Nykyään Secord toimii liikennelentäjänä United Airlinesilla ja asuu Southlaken kaupungissa Teksasissa. Hänellä on kolme lasta.


title: Telinevoimistelun maailmanmestaruuskilpailut 1950

text: Vuoden 1950 telinevoimistelun maailmanmestaruuskilpailut käytiin Sveitsin Baselissa 14.–16. heinäkuuta. Kyseessä olivat ensimmäiset MM-kilpailut toisen maailmansodan jälkeen.


text: Miesten telinevoimistelussa isäntämaa Sveitsin joukkue oli erittäin vakuuttava, ja myös Suomen joukkueen panos oli vahva. Naisten telinevoimistelussa vahvimmin esiintyi Helena Rakoczyn johdolla Puola.


text: Baselin MM-kilpailut oli ensimmäinen kerta, kun suomalainen telinevoimistelija selviytyi virallisille MM-mitaleille (Heikki Savolainen voitti moniottelun ja rekin epävirallisissa MM-kilpailuissa 1931), ja seuraavan kerran samaan saavutukseen ylsi Jani Tanskanen 47 vuotta myöhemmin.


title: Saulo Kepsu

text: Saulo Kepsu on erityisesti paikannimien tutkimukseen erikoistunut suomalainen historiantutkija ja tietokirjailija. Kepsu väitteli vuonna 1981 Pohjois-Kymenlaakson kylännimiä koskevalla tutkimuksella ja on sen jälkeen julkaissut useita tutkimuksia ja tietokirjoja.


title: Saulo Kepsu

text: Vuonna 1996 Kepsu sai Pietarin paikallishistoriaa koskevista tutkimuksista myönnettävän Antsiferov-palkinnon teoksestaan "Pietari ennen Pietaria". Teos käännettiin sen jälkeen myös venäjäksi.


title: Lainvalvojat

text: Lainvalvojat on suomalainen dokumentaarinen televisiosarja, joka seuraa Helsingin poliisilaitoksen väkivalta-, huume- ja joukkojenhallintayksiköiden sekä järjestys- ja koirapoliisin toimintaa. Sarjan ensimmäinen tuotantokausi alkoi 7. lokakuuta 2009, toinen kausi 11. helmikuuta 2011, kolmas kausi 3. huhtikuuta 2012 ja neljäs kausi 15. lokakuuta 2013.


title: Lainvalvojat

text: Century Filmsin tuottamaa sarjaa esittää Sub-kanava. Sarjan ensimmäinen tuotantokausi on julkaistu DVD:nä.


title: Lainvalvojat

text: Sarjan ensimmäinen tuotantokausi sisältää 12 jaksoa, toinen kausi 8 jaksoa, kolmas kausi 12 jaksoa ja neljäs kausi 34 jaksoa.


title: Lainvalvojat

text: Poliisit


title: Valkotupakka

text: Valkotupakka ("Nicotiana alata") on Etelä-Amerikasta kotoisin oleva kasvilaji. Siitä on jalostettu isokukkainen lajike koristekasviksi. Se on yksivuotinen kukkakasvi, joka on perhosten suosiossa.


title: Krugerin luonnonpuisto

text: Krugerin luonnonpuisto on suurin metsästyskäyttöön tarkoitettu puisto Etelä-Afrikassa. Puiston pinta-ala on 18 989 km² ja se on yksi maailman suurimmista. Kokonaisuutena suojeltu alue on vieläkin suurempi, sillä puisto yhdistyy Gonarezhoun luonnonpuistoon Zimbabwen puolella sekä Limpopon luonnonpuistoon Mosambikin puolella. Lähin kaupunki on Nelspruit. Puistoon pääsee yhdeksää pääporttia pitkin. Portit ovat Paul Kruger, Numbi, Malelane, Crocodile Bridge, Punda Maria, Orpen, Phabeni, Phalaborwa ja Pafuri.


title: Krugerin luonnonpuisto

text: Puisto oli alun perin Jakob Louis van Wykin idea, hän ehdotti Transvaalin tuolloiselle parlamentille eli Volksraadille metsästyskäyttöön tarkoitetun luonnonpuiston perustamista alueelle. Ehdotus hyväksyttiin vuonna 1895 yhden äänen enemmistöllä ja pantiin toimeen muutama vuosi myöhemmin 1898, kun Transvaalin silloinen presidentti Paul Kruger julisti sen perustetuksi. Puiston tarkoituksena oli saada villieläinten metsästys valvonnan alle.


title: Krugerin luonnonpuisto

text: Kaikki "viisi suurta" eläintä esiintyvät puistossa. Puiston nisäkäslajien määrä on suurempi kuin missään muussa afrikkalaisessa luonnonpuistossa, niitä on yhteensä 147. Luonnonpuistolla on ollut ongelmia suuren afrikannorsupopulaation kanssa. Puistossa oli vuoden 2009 arvion mukaan 11 672 norsua, vaikka sen on arvioitu kestävän vain 8 000 yksilön suuruisen kannan. Kantaa onkin harvennettu metsästyksellä ja siirtämällä norsuja muille alueille. Nisäkkäiden lisäksi puistossa on 517 lintu-, 114 matelija- sekä 1 982 kasvilajia.


title: Guy Laliberté

text: Guy Laliberté, OC, CQ (s. 2. syyskuuta 1959 Québec, Kanada) on kanadanranskalainen yrittäjä, hyväntekeväisyyden harrastaja, miljardööri, avaruusturisti ja Cirque du Soleil -sirkuksen perustaja ja entinen toimitusjohtaja ja pääomistaja. Vuonna 2015 Cirque du Soleil myytiin yhdysvaltalaiselle pääomasijoitusyhtiö TPG Capitalille ja kiinalaiselle Fosun International -yhtiölle 1,5 miljardilla dollarilla, jonka jälkeen Lalibertélle jäi vähemmistöosuus Cirque du Soleil'sta. Laliberté aloitti sirkusuransa harmonikansoittajana, puujaloilla kävelijänä ja tulennielejänä; Lalibertén luoma sirkus on synteesi maailman eri sirkustyyleistä. Laliberté voitti Ernst & Youngin vuoden 2007 maailman parhaan kasvuyrittäjän Entrepreneur of the Year -palkinnon.


title: Guy Laliberté

text: Laliberté lähti Kansainväliselle avaruusasemalle avaruuslennolle osallistujana lennolla Sojuz TMA-16 30. syyskuuta 2009. Lalibertén tavoite oli olla ensimmäinen klovni avaruudessa. Kaksitoistapäiväisestä matkasta avaruusasemalle Laliberté maksoi yli 20 miljoonaa euroa. Hän palasi Maahan 11. lokakuuta 2009 lennolla Sojuz TMA-14. Laliberté käytti punaista klovnin tekonenää laukaisualustalle lähtiessään ja myös laskeutuessaan takaisin Maahan. Hän vietti avaruudessa 10 päivää, 21 tuntia ja 17 minuuttia.


title: Guy Laliberté

text: Avaruusasemalla ollessaan Laliberté viihdytti muita avaruuslentäjiä sirkustempuillaan. Laliberté on maailman 261. rikkain mies.


title: Guy Laliberté

text: Laliberté on tunnettu myös pokerinpelaajana ja One Drop -säätiön keulakuvana.


title: Guy Laliberté

text: Guy Lalibertéllä on brasilialaisen Rizia Moreiran kanssa kolme lasta ja Claudia Barillan kanssa kaksi lasta. Hän seurusteli myös Naomi Campbellin kanssa.


title: Sergio Romero

text: Sergio Germán Romero (s. 22. helmikuuta 1987 Bernardo de Irigoyen, Misionesin maakunta, Argentiina) on argentiinalainen jalkapallomaalivahti joka edustaa Englannin Valioliigassa pelaavaa Manchester Unitedia.


title: Sergio Romero

text: Romero aloitti uransa vuonna 2007 Argentiinan pääsarjassa Racing Club -joukkueessa. Hän pelasi joukkueessa tuolloin viisi ottelua. Vuonna 2007 Romero solmi 1,5 miljoonan euron sopimuksen Alankomaiden pääsarjassa Eredivisiessä pelaavan AZ Alkmaarin kanssa. Hän pelasi debyyttinsä joukkueessa 31. elokuuta 2008 NAC Bredaa vastaan. Romero oli kaudella 2008–2009 joukkueensa selvä ykkösmaalivahti olemalla avauskokoonpanosta pois vain kahdessa ottelussa. Kauden aikana hän pelasi 18 ottelua peräkkäin päästämättä maalin maalia.


title: Sergio Romero

text: Maaliskuussa 2009 cup-ottelussa NAC Bredaa vastaan Romero loukkaantui ja joutui olemaan sivussa noin kuusi viikkoa. Huhtikuussa Alkmaar voitti maan pääsarjamestaruuden. Romerosta on ollut kiinnostunut Italian Serie A -seura Juventus. Romero debytoi Mestarien liigassa kaudella 2009–2010 Romero pelasi Alkmaarin avausottelussa Olympiakosta vastaan.


title: Sergio Romero

text: Romero edusti Argentiinaa myös alle 20-vuotiaiden maailmanmestaruuskilpailuissa vuonna 2007. Alkusarjan kolmessa ottelussa hän ei päästänyt yhtään maalia. Pudotuspeleissä hän johdatti Argentiinan finaaleihin päästämällä tätä ennen vain kaksi maalia. Finaalissa Argentiina voitti Romeron pelatessa 2-1.


title: Sergio Romero

text: Vuonna 2008 Romero sai kutsun Argentiinan joukkueeseen vuoden 2008 kesäolympialaisiin. Hän lähti turnaukseen Oscar Ustarin varamiehenä, mutta raivasi tiensä ykkösmaalivahdiksi, kun Ustari loukkaantui puolivälierässä Alankomaita vastaan. Tätä ennen Romero oli esiittänyt turnauksessa vakuuttavia esityksiä pelaamalla nollapelin Serbiaa vastaan. Romero pelasikin nollapelin Brasiliaa vastaan johdattamalla Argentiinan finaaliin Nigeriaa vastaan, jonka se voitti 1-0.


title: Sergio Romero

text: Diego Maradona valitsi Romeron ykkösmaalivahdiksi vuoden 2010 MM-kilpailuihin, ja hän pelasi kaikki ottelut. Romero valittiin myös vuoden 2018 MM-kilpailuihin, mutta hän loukkaantui toukokuussa 2018 eikä pystynyt osallistumaan kisoihin.


title: Sergio Romero

text: Romero on naimisissa malli/näyttelijä Eliana Guercion kanssa. Sergion vanhempi veli Diego Romero on ammattilaiskoripalloilija Argentiinassa. 16. helmikuuta 2010 Sergiosta tuli isä hänen saadessaan Yazmín-nimisen tytön.


title: Sergio Romero

text: AZ Alkmaar


title: Sergio Romero

text: Maajoukkue


title: Nimistöntutkimus

text: Nimistöntutkimus eli "onomastiikka" on kielitieteellinen tutkimusala, joka tutkii erisnimiä. Nimistöntutkimuksen keskeisiä tutkimuskohteita ovat paikannimet ja henkilönnimet.


title: Nimistöntutkimus

text: Suomessa nimistöntutkimuksen keskeisiä tutkijoita ovat olleet 1900-luvun alkupuolella Viljo Nissilä, puolivälistä lähtien Pertti Virtaranta ja loppupuolella kansainvälisestikin uraauurtavat Eero Kiviniemi, Kurt Zilliacus ja Lars Huldén.


title: Väärä liike

text: Väärä liike (, tai "Wrong Movement") on Wim Wendersin ohjaama saksalainen road movie vuodelta 1975. Se on toinen osa Wendersin kolmiosaisesta tie-elokuvien sarjasta, johon kuuluvat myös elokuvat "Alice in den Städten" (1974) ja "Kings of the Road" (1976). Edellä mainituista poiketen "Väärä liike" on värielokuva.


title: Väärä liike

text: Elokuvassa seurataan aloittelevan kirjailijan, Wilhelmin (Rüdiger Vogler), ja hänen kumppaniensa matkantekoa. Käsikirjoituksen sitä varten laati itävaltalainen kirjailija Peter Handke, ja se perustuu Goethen romaaniin "Wilhelm Meisterin oppivuodet". "Väärä liike" voitti Saksan elokuvapalkinnon 1975 kategorioissa paras ohjaaja, käsikirjoitus, leikkaaja, pääkuvaaja, musiikki ja näyttelijät. Se oli myös elokuva, jossa Nastassja Kinski teki ensiesiintymisensä valkokankaalla. Hänet tunnettiin tuolloin nimellä Nastassja Nakszynski, ja hän esitti roolihahmoa Mignon.


title: The Secret World

text: The Secret World (lyhenne TSW) on Funcomin kehittämä tarinapainotteinen massiivinen monen pelaajan verkkoroolipeli, joka julkaistiin Microsoft Windowsille 3. heinäkuuta 2012.


title: The Secret World

text: Kesällä 2017 Funcom muutti "The Secret Worldin" ilmaispeliksi, jonka myötä se julkaistiin uudelleen nimellä Secret World Legends.


title: The Secret World

text: Pelissä on erikoista se, ettei pelihahmolla ole hahmoluokkaa tai tasoja, vaan hahmon kokemus määritellään esineistä. Pelaajat voivat itse luoda hierarkkisen järjestyksen liittonsa sisälle, ja päättää yhdessä, miten pahuutta vastaan taistellaan.


title: The Secret World

text: The Secret World tapahtuu nykyaikana, mutta vuonna 1923 kaikki urbaanit legendat ja myytit muuttuivat todeksi. Pelin sankareita ovat normaalit ihmiset kaikkien salaliittojen keskellä ja ihmiset siis taistelevat pahuuden voimia vastaan. Jokainen pelaaja valitsee yhden salaliiton kolmesta mahdollisesta: illuminateista, lohikäärmeistä ja temppeliherroista. Pelissä on kolme erilaista sukupuuttoa lähestyvien ihmisten perustamaa salaliittoa. Jokainen salaliitto taistelee toisiaan ja pimeän olentoja vastaan omilla tavoillaan.


title: Helena Rakoczy

text: Helena Rakoczy (myös muodoissa Rákóczy tai Rákóczi, o.s. Krzynówek, 23. joulukuuta 1921 Krakova – 2. syyskuuta 2014) oli puolalainen telinevoimistelija, nelinkertainen maailmanmestari ja olympiamitalisti.


title: Helena Rakoczy

text: Rakoczyn voimistelijauran huippuhetki osui Baselin vuoden 1950 MM-kilpailuihin, joissa hän saavutti neljä henkilökohtaista maailmanmestaruutta: moniottelun lisäksi kultaa tuli hypyssä, puomilla ja permannolla. Lisäksi hän saavutti eritasonojapuilta pronssimitalin. Seuraavissa, Rooman MM-kilpailuissa 1954 Rakoczy voitti vielä pronssia moniottelusta sekä eritasonojapuilta.


title: Helena Rakoczy

text: Olympiatasolla Rakoczyn paras saavutus oli olympiapronssi Melbournen kesäolympialaisista 1956. Hän kilpaili myös Helsingin kesäolympialaisissa 1952.


title: Helena Rakoczy

text: Rakoczy valittiin Kansainväliseen voimistelijoiden Hall of Fameen vuonna 2004.


title: Personal Software Process

text: Personal Software Process (PSP, ) on keskeisessä osassa Watts Humphreyn kehittämässä koulutusohjelmassa, joka tähtää ohjelmistokehittäjien ammattitaidon parantamiseen. PSP voi viitata yleisterminä työtapoihin, joita kukin ohjelmistokehittäjä käyttää omassa työssään, vaikka ne eivät olisikaan millään lailla suunniteltuja tai dokumentoituja. Usein PSP kuitenkin viittaa tiettyyn Humphreyn kehittämään työtapojen kokonaisuuteen, jonka opettelun ja harjoituksiin soveltamisen on tarkoitus auttaa ohjelmistokehittäjää ymmärtämään, miksi hänen tulisi järjestelmällisesti seurata ja kehittää omia työtapojaan.


title: Personal Software Process

text: PSP syntyi Humphreyn ideasta soveltaa ohjelmistotalojen käyttöön suunnitellun CMM-kypsyysmallin periaatteita myös yksilötasolla. Hän lähtee oletuksesta, jonka mukaan ohjelmistojen laadun parantaminen edellyttää yrityksen tasolla toimivien prosessien kehittämisen lisäksi, että ohjelmistokehittäjät päämäärätietoisesti kehittävät kukin omaa ammattitaitoaan myös heidän itsekseen tekemiensä työtehtävien tasolla. CMM-mallia mukaillen hän myös olettaa, että tämä ei onnistu, elleivät ohjelmistokehittäjät jotenkin pysty seuraamaan omaa kehittymistään.


title: Personal Software Process

text: PSP-koulutusohjelmassa ohjelmistokehittäjät aluksi mittaavat suoriutumisensa suunnittelu- ja ohjelmointitehtävässä nykyisillä työtavoillaan. Tämän jälkeen he ottavat asteittain käyttöönsä Humphreyn kehittämät järjestelmälliset työtavat ja mittarit ja harjoittelevat niitä pienimuotoisissa ohjelmistokehitysharjoituksissa. Lopuksi he vertaavat suoriutumistaan alkuperäisillä työtavoillaan ja uusilla järjestelmällisillä työtavoilla. Opetellut järjestelmälliset työtavat toimivat pohjana, kun ohjelmistokehittäjät tämän jälkeen lähtevät kehittämään heille itselleen parhaiten sopivia työtapoja. Koulutusohjelma on mahdollista suorittaa itseopiskeluna, yliopistokurssina tai, mikäli henkilö haluaa sertifikaatin, kaupallisella kurssilla.


title: Personal Software Process

text: Humphreyn mukaan järjestelmällisiä työtapoja käyttävä ohjelmistokehittäjä tai ohjelmistokehitystiimi:


title: Personal Software Process

text: Microsoft on soveltanut PSP:tä ja sen päälle rakentuvaa Team Software Processia (TSP) Intian ohjelmistokehitysyksikössään. Kuuden kuukauden kuluessa PSP:n ja TSP:n käyttöönotosta yli kaksi kolmasosaa projekteista toimitettiin virheettöminä ja 94 % projekteista valmistui ajallaan.


title: Personal Software Process

text: PSP-koulutusohjelma etenee tasoittain, siten että jokainen taso lisää järjestelmällisyyttä ja mittareita:


title: Tílos

text: Tílos eli "Telos" () on Kreikan saari, joka kuuluu Dodekanesian saariryhmään. Se on yksi saariryhmän kahdestatoista pääsaaresta. Saaren pinta-ala on 63 neliökilometriä ja asukasluku 780 (vuonna 2011). Hallinnollisesti Tílos kuuluu Tíloksen kuntaan, Ródoksen alueyksikköön ja Etelä-Egean saarten alueeseen. Saaren pääkylä on Megálo Chorió.


title: Tílos

text: Tílos sijaitsee Välimereen kuuluvan Egeanmeren kaakkoisosassa Nísyroksen ja Chálkin saarten välissä, Ródoksesta pohjoiseen. Pääkaupunki Ateenan kupeessa sijaitsevaan Pireukseen matkaa kertyy 290 meripeninkulmaa eli noin 537 kilometriä.


title: Tílos

text: Saaren korkein kohta on Profítis Ilías (654 metriä).


title: Tílos

text: Tílos kuuluu hallinnollisesti Tíloksen kuntaan, johon kuuluu myös pienempiä lähisaaria.


title: Tílos

text: Saaren suurimmat asutukset ovat saaren pääsatama Livádia (484 asukasta), pääkylä Megálo Chorió (241), Ágios Antónios (39) ja Éristos (16). (Katso myös: Luettelo Tíloksen kunnan kylistä ja saarista.)


title: Tílos

text:
Tíloksella asui 4600 eaa. kääpiönorsulaji, jonka luita löydettiin vuonna 1971 Charkádion luolasta. Nykyisin luut ovat esillä museossa Megálo Chorióssa.
Doorilaiset saapuivat saarelle noin vuonna 1000 eaa. Antiikin kreikkalaisen historioitsija Herodotoksen mukaan antiikin Teloksen ja Rhodoksen asukkaat perustivat Sisilian saarelle Gelan siirtokunnan. Telos liittyi 400-luvulla eaa. Deloksen meriliittoon, mutta sittemmin siirtyi Spartan puolelle. Telos itsenäistyi vuonna 394 eaa. 300-luvun eaa. lopulla Telos liittoutui Kosin saaren kanssa ja säilyi itsenäisenä ainakin siihen saakka. Sittemmin Teloksesta tuli riippuvainen Rhodoksesta. Myöhemmin saari oli osa Rooman valtakuntaa ja Bysantin valtakuntaa. Johanniittain ritarikunta valloitti saaren vuonna 1310. Tällöin saari tunnettiin mahdollisesti nimellä "Piskopi".


title: Tílos

text: Osmanien valtakunta valloitti saaren vuonna 1522. Italia valloitti Tíloksen ja muun Dodekanesian Kastelórizoa lukuun ottamatta vuonna 1912. Saksa miehitti saaren vuonna 1943 ja Kreikkaan saari liitettiin vuonna 1948.


title: Tílos

text: Saaren suurin kaupunki, 1 200 asukkaan Mikró Chorió, autioitui 1950-luvulla, kun kaupungin vesivarat ehtyivät. Maanviljely oli 1970-luvulle saakka tärkeä elinkeino, mutta nykyisin väestö saa elantonsa pääasiassa muualta. Tíloslaisia on muuttanut joukoittain Yhdysvaltoihin, Australiaan ja Manner-Kreikkaan.


title: Tílos

text: Saaren pääkaupunki Megálo Chorió on rakennettu Ágios Stéfanos -vuoren rinteille. Vuoren huipulla on säilynyt johanniittaritareiden linnoituksen muurit. Muurien sisäpuolella on suurikokoinen kirkko. Megálo Chorión vanhalla hautausmaalla on tehty kaivauksia, ja sieltä on löydetty muun muassa pronssinen vesikäärme. Nykyisin vesikäärmettä säilytetään British Museumissa Lontoossa ja useat muut löydöt ovat Ródoksen museossa. Mikró Chorión autioituneen kylän tuntumassa sijaitsee keskiajalta peräisin olevan tornin rauniot. Tíloksella on myös luostareita, kuten muurien ympäröimä Pyhän Panteleimonin luostari. Luostarin sisäänkäynnin kupeessa on neliönmuotoinen torni.


title: Tílos

text: Tílokselta kulkee lauttoja 2–4 lauttaa viikossa Nísyrokselle, Kosille, Kálymnokselle, Lérokselle, Ródokselle ja Kastelórizolle. Lautta Pireukseen, Párokselle, Chálkille, Pátmokselle, Sýmille, Náxokselle ja Astypálaialle kulkee 1–2 kertaa viikossa.


title: Tílos

text: Kantosiipialus kulkee kolmesti viikossa Ródokselle ja kahdesti viikossa Nísyrokselle. Lisäksi Ródokselle, Nísyrokselle, Kosille, Pátmokselle ja Lérokselle kulkee ainakin kerran viikossa katamaraani.


title: Tílos

text: Tíloksella liikennöi paikallisbusseja ja takseja. Lähimmät lentoasemat sijaitsevat Kosin ja Ródoksen saarilla.


title: Columbo (täsmennyssivu)

text: Columbo voi viitata seuraaviin asioihin:


title: Papiljotti

text: Papiljotti on yleisimmin sylinterin muotoinen esine, jolla kiharretaan hiuksia kiertämällä kosteat hiukset papiljotin ympärille. Rullassa on piikikäs rakenne tai tarrapinta, joka kiinnittää rullan hiukseen. Vanhemman malliset papiljotit kiinnitetään hiuksiin tarrapinnan asemesta neulankaltaisilla kiinnittimillä tai useimmiten muovisilla tikuilla.


title: Papiljotti

text: Ennen muovien käyttöönottoa papiljotit valmistettiin paperista, selluloidista, kumista tai alumiinista.


title: Papiljotti

text: Papiljotit toimivat, koska kosteiden hiusten vetysidokset katkeilevat ja hiuksen rakenne löystyy. Papiljotin avulla hiukset pidetään rullalla, kunnes ne kuivuvat rulla-asentoon. Näin syntyy kuohkeita kiharoita.


title: Papiljotti

text: Papiljoteilla kihartamisen yhteydessä käytetään usein muotoiluaineita, esimerkiksi muotoiluvaahtoa tai kampausnestettä. Muotoiluaine levitetään hiuksiin ennen niiden rullaamista. Papiljottien avaamisen jälkeen kiharat voidaan haluttaessa kiinnittää hiuslakalla.


title: Colombo (täsmennyssivu)

text: Colombo voi tarkoittaa seuraavia asioita: Sukunimen Colombo kantajia:


title: Suomen Isännöintiliitto

text: Suomen Isännöintiliitto ry on isännöintitoimialan järjestö. Se on jäsenyritystensä ja -järjestöjensä edunvalvoja ja sen tarkoituksena on muun muassa edistää isännöintipalvelujen ammattimaisen tuottamisen yleisiä edellytyksiä, parantaa tiedonkulkua ja kehittää jäsentensä osaamista.


title: Suomen Isännöintiliitto

text: Isännöintiliitossa on mukana yli 400 yritystä ja 22 yhdistystä, joissa on yli 1 400 henkilöjäsentä. Tämä on yli 2/3 Suomen isännöinnistä ja kattaa 40 000 taloyhtiötä, joissa asuu yhteensä 1,5 miljoonaa suomalaista. Isännöintiliitto kehittää isännöintiä ja koko kiinteistöalaa yhdessä jäsenten, asiakkaiden ja palveluntarjoajien kanssa.


title: Suomen Isännöintiliitto

text: Isännöintiliitto järjestää vuosittain kaksi isännöintialan suurtapahtumaa, kesäkuussa Laki ja järjestys -ajankohtaiskoulutuksen sekä syyskuussa Isännöintipäivät. Se julkaisee myös Suomen ainoaa pelkästään isännöinnin asiantuntijoille suunnattua lehteä, Isännöintiä, ja taloyhtiön päättäjille suunnattua Kotitalo-lehteä.


title: Suomen Isännöintiliitto

text: Ennen vuotta 2004 isännöintialalla oli kolme liittoa: Suomen Isännöitsijäliitto ry, Suomen Kiinteistönhoitoyhteisöt KIHO ry ja Isännöintiyritysten liitto ry. Suomen Isännöintiliitto syntyi vuonna 2004, kun järjestöt yhdistyivät.


title: NW T

text: NW T oli itävalta-unkarilaisen Nesselsdorfer Wagenbaun (NW) valmistama henkilöauto. Se seurasi teknisesti hyvin vastaavaa S4-mallia. Yritys vaihtoi nimensä "Kopřivnická Vozovka"ksi Tšekkoslovakian itsenäistyttyä 1919 ja sen valmistamien autojen nimeksi tuli Tatra. Loppuvaiheessa NW T oli mallinimeltään Tatra 20. T-mallista kokoluokkaa ylempänä oli kuusisylinterinen NW U (Tatra 10), joka moottoria lukuun ottamatta vastasi teknisesti T-mallia.


title: NW T

text: NW T- ja -U-mallit korvasi vuonna 1925 esitelty Tatra 17.


title: NW T

text: Autossa oli nelisylinterinen, nestejäähdytteinen rivimoottori. Rakenteeltaan se oli erittäin edistyksellinen. Siinä oli kannen yläpuolinen nokka-akseli, joka oli toteutettu erikoisella tavalla: nokka-akselia käytti pystysuora akseli kahden kartiohammaspyöräparin kautta. Palotilat olivat puolipallon muotoiset. Kaasuttimena oli Zenith tai Pallas. Kampiakseli oli laakeroitu kolmesta kohtaa vierintälaakerein. Sytytysjärjestelmässä käytettiin Boschin magneettoa.


title: NW T

text: Sama moottori oli käytössä myös NW TL-2- ja TL-4-kuorma-autoissa.


title: NW T

text: Vaihteisto oli neliportainen, ja se välitti voiman jäykälle taka-akselille, joka oli jousitettu kahden pitkittäin asennetun, puolielliptisen lehtijousen avulla. Myös etuakseli oli jäykkä ja sen jousituksessa käytettiin samaa ratkaisua. Jarrut olivat mekaanisesti toimivat rumpujarrut, ja ne vaikuttivat taka-akselille.


title: NW T

text: Myöhemmin myös etuakselille lisättiin jarrut. Muita parannuksia olivat moottorin yhteyteen tullut sähköinen Boschin valmistama käynnistysmoottori ja käsijarrun sekä vaihteenvalitsimen sijoittaminen korin sisäpuolelle.


title: NW T

text: NW T oli kallis auto, joka oli suunniteltu vaativille asiakkaille.


title: NW T

text: Autosta oli useita korimalleja, joita valmistettiin asiakastarpeen mukaan. Näistä on tallessa tehtaan museossa avomallinen kilpa-auto sekä paloauto. Kilpa-auto on sama yksilö jolla Josef Veřmiřovský osallistui Ecce homo -ralliin Šternberkissä Olomoucin lähellä.


title: NW T

text: NW T:n omistajiin lukeutui myös Itävalta-Unkarin keisari Kaarle I, jonka auto toimitettiin vuonna 1917.


title: NW T

text: Vuosina 1914–1917, ensimmäisen maailmansodan aikana, NW myi Itävalta-Unkarin asevoimille 100 kappaletta T- ja U-mallin henkilöautoja. Myöhemmin toimitetuista määristä ei ole säilynyt tietoja, mutta määrät vähenivät sodan loppua kohti.


title: Arto Järvelä

text: Arto Järvelä (s. 1964 Hattula) on kaustislaiseen pelimannisukuun kuuluva kansanmuusikko. Hänen instrumenttejaan ovat muun muassa viulu, avainviulu, mandoliini ja jouhikko. Hän on soittanut lukuisissa kokoonpanoissa, kuten seuraavissa: JPP, Järvelän pelimannit, Tallari, Koinurit, Pinnin pojat, Niekku, Ampron prunni, Salamakannel ja Helsinki Mandoliners. Arto Järvelä on opettanut myös Sibelius-Akatemian kansanmusiikin osastolla.


title: Lars Winnerbäck

text: Lars Winnerbäck (s. 19. lokakuuta 1975 Tukholma) on ruotsalainen muusikko. Hän kirjoittaa ja esittää laulunsa ruotsiksi. Winnerbäck aloitti punkyhtyeessä, mutta nykyisin hänet voi luokitella rocktrubaduuriksi, Cornelis Vreeswijkin ja Ulf Lundellin perinteiden jatkajaksi. Hänen kappaleensa ovat vähäeleisiä ja sanoituksensa ajatuksia herättäviä.


title: Lars Winnerbäck

text: Winnerbäck on saanut lukuisia palkintoja ja huomionosoituksia, kuten Grammis-palkinnon sanoittajana (1999), miesartistina (2001, 2010) ja vuoden kappaleesta (”Om du lämnade mig nu”, 2007). Vuonna 2009 Winnerbäck palkittiin Evert Taube -stipendillä.


title: Koinurit

text: Koinurit on vuonna 1989 perustettu suomalainen kansanmusiikkiyhtye, jonka muodostavat Arto Järvelä (viulu ja mandoliini), Perttu Paappanen (viulu ja haitari), Marko Rantanen (haitari ja laulu), Tapani Varis (basso ja saksofoni) ja Olli Varis (kitara ja mandoliini). Variksen veljekset kuuluivat myös Värttinän kokoonpanoon sen alkuaikoina. Koinurit voitti perustamisvuonnaan pelimanniyhtyeiden Suomen-mestaruuden. Yhtye valittiin myös Kaustisen kansanmusiikkijuhlien Vuoden yhtyeeksi vuonna 1992.


title: Best of Both Worlds Tour

text: Best of Both Worlds Tour oli vuonna 2007–2008 järjestetty, Pohjois-Amerikkaa kiertänyt konserttikiertue, jossa esiintyivät laulaja-lauluntekijä sekä näyttelijä Miley Cyrus. Cyrus tunnetaan Disney Channelilla tulevasta nuortensarjasta "Hannah Montana", ja konsertilla hän esiintyi sekä sooloartistina että Hannah Montanan roolissa. Konsertti on saanut nimensä, sillä Best Of Both Worlds (suomeksi "molempien maailmojen parhaat puolet") kuvaa sarjan pääjuonta, ja konsertti sisälsikin "Hannah Montana" - sarjasta tuttuja lauluja. Konsertin liput olivat eniten haluttuja lippuja vuonna 2007. Konsertin koreografiasta vastasi Kenny Ortega, joka myös suunnitteli/loi ja ohjasi koko konsertin. Ortega on tehnyt muitakin tunnettuja elokuvia, kuten ohjannut ja luonut koreografian musikaalielokuviin "High School Musical", "High School Musical 2" ja "The Cheetah Girls 2". Konsertti nauhoitettiin livealbumiksi huhtikuussa 2008. Konsertissa lämmittelijäyhtyeinä toimivat "Jonas Brothers", "Aly & AJ" sekä "Everlife". Seuraavan konsertin Cyrus teki vuonna 2009, joka kantaa nimeä "Wonder World Tour".


title: Best of Both Worlds Tour

text: "Huomautus": Kappaleen "We Got the Party" aikana Cyrusin taustatanssija Ashlee Nino otti lavan halttunsa viihdyttämällä yleisöä heidän odottaessaan Hannah Montanaa noin 30 sekunnin ajan, jotta Cyrus voi vaihtaa vaatteensa tulevaa kappaletta varten.


title: Petri Hakala

text: Petri Hakala (s. 1962) on suomalainen kansanmuusikko, joka on ollut mukana Suomen kansanmusiikkielämässä 1980-luvun puolivälistä lähtien. Soittiminaan mandoliini, oktaavimandoliini, kitara ja viulu hän on ollut mukana mm. seuraavissa yhtyeissä: Korkkijalka, Speed limit, Ottopasuuna, Maria Kalaniemi & Aldargaz, Helsinki Mandoliners, Erik Hokkanen & Lumisudet, Markku Lepistön yhtye sekä duo, Freshet, Tango Orkesteri Unto sekä Grupo Choramba.


title: Petri Hakala

text: Hakala on toiminut 1990-luvun alusta kielisoitinten tuntiopettajana Sibelius-Akatemian kansanmusiikin osastolla, Keski-Pohjanmaan Konservatoriossa ja erilaisilla kansanmusiikkikursseilla sekä konsertoinut edellä mainittujen yhtyeiden kanssa Euroopassa ja Yhdysvalloissa säännöllisesti.


title: Petri Hakala

text: Hakalalta on ilmestynyt kaksi soolo-cd:tä : Kirjo (1999) sekä Trad. (2007). Trad. on levy, jossa erilaiset, mm. irlantilaiset ja amerikkalaiset vaikutteet, yhdistyvät suomalaiseen perinnemateriaaliin. Levystä ilmestyi myös nuottikirja keväällä 2008


title: Keith Floyd

text: Keith Floyd (28. joulukuuta 1943 – 14. syyskuuta 2009) oli brittiläinen kokki, joka tuli tunnetuksi televisiosta ja kirjoittamillaan kirjoilla. Hän perusti myös useita ravintoloita.


title: Keith Floyd

text: Floyd syntyi Readingissa, sai yksityisopetusta, työskenteli nuorena "Bristol Evening Postissa" ja vietti kolme vuotta Britannian armeijassa. Hän meni naimisiin ja erosi neljästi.


title: Keith Floyd

text: Vuonna 2004 Floyd sai sakot ja 32 kuukautta ajokieltoa kolaroituaan humalassa. Viimeisinä vuosinaan hän sai vakavia terveysvaivoja. Kesällä 2009 hän sairastui suolistosyöpään, johon hän sai leikkaushoitoa ja kemoterapiaa. Saman vuoden syyskuussa hän kuoli sydänkohtaukseen Bridportissa, Dorsetissa.


title: Bose Corporation

text: Bose Corporation on yhdysvaltalainen äänentoistoalan yritys, jonka Amar Bose perusti vuonna 1964. Yrityksen kotipaikka on Framinghamissa, Massachusettsissa. Yhdysvaltojen lisäksi yrityksellä on toimintoja myös Euroopassa, Kanadassa, Australiassa, Aasiassa ja Etelä-Amerikassa.


title: Bose Corporation

text: Bosen liikevaihto vuonna 2017 oli 3,8 miljardia Yhdysvaltain dollaria. Kotitalouksien lisäksi Bosen äänentoistojärjestelmiä on käytössä muun muassa autoissa, olympiastadioneilla, Broadway-teattereissa ja Sikstuksen kappelissa. Avaruussukkulassa on käytössä Bosen vastamelujärjestelmä.


title: Ed Begley

text: Edward ”Ed” James Begley (25. maaliskuuta 1901 Hartford, Connecticut – 28. huhtikuuta 1970 Los Angeles, Kalifornia) oli yhdysvaltalainen näyttelijä. Hän sai parhaan miessivuosan Oscar-palkinnon vuoden 1962 elokuvasta "Nuoruuden suloinen lintu". Muita Begleyn elokuvia olivat muun muassa "Valamiesten ratkaisu" (1957) ja "Hirttäkää heidät!" (1968)


title: Ed Begley

text: Radiossa Begleyllä oli nimirooli kuunnelmasarjassa "Charlie Chan", ja hän esiintyi vierailijana muun muassa "Rocky Fortunessa". Ed Begleyn poika on näyttelijä Ed Begley Jr.


title: Neneh Cherry

text: Neneh Marianne Karlsson (s. 10. maaliskuuta 1964), joka on tunnettu taiteilijanimeltään Neneh Cherry, on ruotsalainen laulaja, lauluntekijä ja rap-muusikko. Hänen isänsä on sierraleonelainen rumpali Ahmadu Jah ja äitinsä ruotsalainen maalari ja tekstiilitaiteilija Monica Karlsson. Neneh Cherryn sisarukset ovat myös tunnettuja muusikoita: Titiyo Jah, joka on Karlssonin sisarpuoli, ja Eagle-Eye Cherry, joka on Karlssonin velipuoli.


title: Alexander Bard

text: Alexander Bengt Magnus Bard (s. 17. maaliskuuta 1961 Motala, Ruotsi) on ruotsalainen kirjailija, muusikko ja tuottaja, joka tunnetaan parhaiten yhtyeistään "Army of Lovers", "BWO" ja "Gravitonas".


title: Alexander Bard

text: Bard opiskeli Tukholman kauppakorkeakoulussa 1984-1988. Bard on luennoinut vuodesta 1996 Euroopassa vuorovaikutteisuuden vallankumouksesta. Hän on kirjoittanut kolme kirjaa yhdessä mediatutkija Jan Söderqvistin kanssa. Hän kääntyi vuonna 1997 zarathustralaisuuteen.


title: Rainy Lake

text: Rainy Lake (, ojibway. "gojijii-zaaga'igan") on järvi Kanadan ja Yhdysvaltain rajalla. Rainy Lake laskee Rainy River -jokea pitkin Ontarion Fort Francesissa ja Minnesotan International Fallsissa sijaitsevan vesivoimalan kautta viimein Lake of the Woods -järveen.


title: Rainy Lake

text: Rainy Lake on suosittu urheilukalastajien kohde. Järvessä on runsaasti valkosilmäkuhaa, haukia, jättihaukia ja aurinkoahvenen sukuun kuuluvia kaloja.


title: Rainy Lake

text: Järvi muodostui viimeisen jääkauden jälkeen 50 000–10 000 vuotta sitten. Agassiz-jääjärven vedenpinnan laskiessa alueelle muodostui useita pieniä järviö ja yli 4 000 saarta Rainy Lakelle.


title: Rainy Lake

text: Pohjois-Amerikan alkuasukkaista alueella asuivat cree- ja assiniboine-intiaanit. Ensimmäinen alueella vieraillut eurooppalainen oli ranskalainen tutkimusmatkailija Jacques de Noyon vuonna 1688. Ensimmäisen tukikohdan järven länsirannalle rakensi Pierre La Vérendrye vuonna 1731. Nykyisin alue on tärkeä metsä- ja paperiteollisuuden raaka-aineen lähde.


title: Rob’n’Raz

text: Rob’n’Raz oli ruotsalainen duo, jonka jäsenet olivat tuottajat Robert Wåtz ja Rasmus Lindwall. Oman duonsa lisäksi he ovat tuottaneet levyjä muun muassa Leila K:lle ja Papa Deelle.


title: Oleg Jankovski

text: Oleg Ivanovitš Jankovski (, 23. helmikuuta 1944 – 20. toukokuuta 2009) oli venäläinen näyttelijä. Jankovski oli suosittu teatteri- ja elokuvanäyttelijä. Teatterissa hän esiintyi useiden klassikkonäytelmien keskeisissä rooleissa, muun muassa Dostojevskin "Idiootin" ruhtinas Myškininä, Tšehovin "Lokin" Trigorinina ja Shakespearen "Hamletin" pääroolissa. Elokuvissa Jankovskin tunnetuimpia rooleja olivat "Kreutzer-sonaatin" Pozdnytsev ja Andrei Gortšakovin osa Andrei Tarkovskin ohjaamassa "Nostalgiassa". Jankovski esiintyi myös pienessä roolissa Georgi Pjatakovina vuonna 1976 valmistuneessa suomalais-neuvostoliittolaisessa yhteistyöelokuvassa "Luottamus".


title: Folkkarit

text: Folkkarit on kaustislainen nykykansanmusiikkiyhtye, joka perustettiin 1989. Kokoonpano oli tuolloin Ville Ojanen (viulu, laulu), Sami Luoma (kitara), Timo Myllykangas (basso), Toni Niittykoski (kitara, mandoliini, laulu) ja Mika Virkkala (viulu, mandoliini). Kaustisen Kansanmusiikkijuhlat nimesi Folkkarit vuoden yhtyeeksi 1995.


title: Folkkarit

text:
Folkkarit (EP, 1990), Toinen Eepee (EP, 1991), Pako pohjanmaalta (1994), Hannunmaalta koilliseen (1997), Vihreä joulu (EP, 1997)
http://www.sjoki.uta.fi/~latvis/yhtyeet/folkkarit/index.html


title: Aarto

text: Aarto on suomalainen nimi, joka esiintyy sekä sukunimenä että miehen etunimenä. Nimi on Artturi-nimen kansanomainen muunnos.. Aarton nimipäivä, 12. lokakuuta, on kuitenkin sama kuin Aarren.


title: Aarto

text: "Väestörekisterikeskuksen" mukaan on Suomessa ollut kirjoilla vuoden 2015 loppuun mennessä noin 580 henkilöä, joiden etunimi on Aarto. Sukunimenä Aarto oli helmikuussa 2016 kaikkiaan 56 suomalaisella henkilöllä.


title: Araknoidi (astrogeologia)

text: Araknoidi tarkoittaa astrogeologiassa suurta seittimäistä pinnanmuotoa, jonka syntytapaa ei tarkkaan tunneta. Niitä on toistaiseksi löydetty ainoastaan Venuksen pinnalta. Araknoidit muodostuvat samankeskisistä soikeista kehistä, joita ympäröivät mutkikkaat halkeamaverkostot. Nämä muodostelmat saattavat olla läpimitaltaan jopa 200 kilometriä. Tähän mennessä Venuksesta on löydetty yli 30 araknoidia.


title: Polányi

text: Polányi tai Polanyi on muun muassa seuraavien henkilöiden sukunimi:


title: Sukuasema

text: Sukuasema on sellaisten oikeuksien ja velvollisuuksien muodostama kokonaisuus, jonka ihminen saa kuuluessaan johonkin sukuun. Sukuasema muodostuu sukuoikeuksien perusteella. Sukuaseman loukkaamisesta on säädetty rangaistus rikoslain 18 luvun 2 pykälässä. Loukkaus tapahtuu, jos joku tahallaan tuo esiin pettolapsen, vaihtaa lapsen tai muulla tavoin loukkaa toisen sukuoikeutta. Teosta rangaistaan vankeudella. Jos teolla hankitaan hyötyä tai se tehdään toista vahingoittaakseen, tuomittiin aiemmin kuritushuoneeseen korkeintaan 5 vuodeksi ja menettämään kansalaisluottamuksensa.


title: Sukuasema

text: Sukuaseman järjestäminen on ongelmallista käytettäessä keinollisia lisääntymismenetelmiä eli toisen miehen tai naisen luovuttamia sukusoluja. Tällöin äidin kumppani ei ole lapsen biologinen isä. Luovutettua munasolua käytettäessä lapsen synnyttäjä ei ole tämän biologinen äiti. Suomen lainsäädännössä asiasta säädetään isyyslaissa (700/1975, 3a §). Sen mukaan hedelmöityshoidon tuloksena syntyneen lapsen isäksi vahvistetaan mies, joka yhteisymmärryksessä äidin kanssa antaa suostumuksensa hoitoon. Jos hoitoa on annettu naiselle yksin, lapsen isäksi vahvistetaan siittiöiden luovuttaja. Luovutetusta sukusolusta tai alkiosta syntyneellä henkilöllä on oikeus saada tietää luovuttajan henkilöllisyys 18 vuotta täytettyään.


title: Luettelo suomenkielisistä manhwasarjoista

text: Suomeksi ilmestyneet manhwasarjat.


title: HMS Glasgow (1909)

text: HMS Glasgow oli Britannian kuninkaallisen laivaston Bristol-luokan kevyt risteilijä, joka palveli ensimmäisessä maailmansodassa.


title: HMS Glasgow (1909)

text: Alus tilattiin Fairfield Shipbuilding and Engineering Companyltä Govanista Skotlannista osana vuosien 1908-1909 laivasto-ohjelmaa ja sen köli laskettiin 25. maaliskuuta 1909. Alus laskettiin vesille 30. syyskuuta ja se valmistui 19. huhtikuuta 1910.


title: HMS Glasgow (1909)

text: "HMS Glasgow" liitettiin palvelukseen otettaessa Kotilaivaston 2. Taistelulaivaviirikköön tiedustelijaksi, kunnes alus lähetettiin Etelä-Amerikkaan 1911. Alus otettiin Etelä-Amerikassa uudelleen palvelukseen syyskuussa 1912. Se oli 1913 Länsi-Atlantilla, josta se palasi elokuussa 1914 Etelä-Amerikkaan.


title: HMS Glasgow (1909)

text: "HMS Glasgow" valtasi 16. elokuuta 1914 saksalaisen kauppalaivan SS "Catherinan". Alus taisteli 1. marraskuuta yhdessä "HMS Good Hopen" ja "HMS Monmouthin" kanssa Saksan keisarikunnan laivaston Itä-Aasian laivueen risteilijöitä vastaan Coronelin taistelussa. Alus pääsi pakenemaan yhdessä AMC "Otranton" kanssa Port Stanleyyn kärsittyään vaurioita tykkitulessa.


title: HMS Glasgow (1909)

text: Alus otti osaa 8. joulukuuta Falklandsaarten taisteluun yhdessä "HMS Invinciblen" ja "HMS Inflexiblen" kanssa. Taistelun kuluessa alus upotti yhdessä "HMS Cornwallin" kanssa Saksan laivaston risteilijä "SMS Leipzigin". Se osallistui taistelusta paenneen saksalaisen risteilijän "SMS Dresdenin" takaa-ajoon yhdessä "HMS Kentin" kanssa. Saksalaisristeilijä tuhoutui 14. maaliskuuta 1915 lyhyen taistelun jälkeen.


title: HMS Glasgow (1909)

text: "HMS Glasgow" liitettiin 1915 Välimeren laivastoon. Alus osallistui kaappari "Möwen" jahtaamiseen helmikuussa ja syyskuussa 1916. Se siirrettiin 1917 8. Risteilijäviirikköön Adrianmerelle, kunnes se siirrettiin kesäkuussa 1919 Gibraltarille.


title: HMS Glasgow (1909)

text: "HMS Glasgow" palasi Englantiin vielä vuonna 1919. Alus poistettiin palveluksesta toukokuussa 1920. Se sijoitettiin 1921 Portsmouthiin koululaivaksi, jonka aseistus poistettiin tammikuussa 1925, ennen lopullista palveluksesta poistamistaan 1926. Alus sijoitettiin poistolistalle maaliskuussa 1926 ja se myytiin romutettavaksi 29. huhtikuuta 1927 Wardille Morecambeen.


title: Pettolapsi

text: Pettolapsi on lapsi, joka toisen sukuasemaa loukaten esitetään jonkun muun naisen kuin lapsen oikean äidin synnyttämäksi.


title: Pettolapsi

text: Pettolapsen esiintuominen on rikos, josta seuraa rangaistus. Siitä säädetään rikoslain (39/1889) 18 luvun 2 pykälässä. Teosta rangaistaan vankeudella. Jos teolla pyritään hankkimaan hyötyä tai vahingoittamaan toista, rangaistuksena oli kuritushuonetta enintään viideksi vuodeksi ja kansalaisluottamuksen menettäminen. Myös yritys on rangaistava. Vuoden 1974 lakiuudistuksessa rikoslain aiemmat kuritushuonerangaistukset muutettiin tavanomaisiksi vankeusrangaistuksiksi. Pettolapsen esittävälle henkilölle määrättävän vankeusrangaistuksen vähimmäiskestoksi tuli 6 kuukautta ja enimmäiskestoksi 5 vuotta.


title: Apple Lossless

text: Apple Lossless (myös Apple Lossless Encoder, ALE, tai Apple Lossless Audio Codec, ALAC) on Applen vuonna 2001 julkaisema äänitiedostomuoto häviöttömälle pakkaukselle.


title: Apple Lossless

text: Apple Lossless -muotoon pakatut tiedostot vievät noin puolet vähemmän tilaa pakkaamattomaan dataan verrattuna. Testaajat ovat todenneet pakattujen tiedostojen olevan kooltaan 40–60 prosenttia pakkaamattomista tiedostoista riippuen tallennetun musiikin tyypistä, mikä on verrattavissa muihin pakkausalgoritmeihin ja tiedostomuotoihin.


title: Voimistelu kesäolympialaisissa 1956

text: Voimistelu kesäolympialaisissa 1956 järjestettiin 3.–7. joulukuuta. Voimistelussa kilpailtiin viidessätoista lajissa, joista kahdeksan oli miehille ja seitsemän naisille. Kaikki tapahtumat järjestettiin West Melbourne Stadiumilla.


title: Voimistelu kesäolympialaisissa 1956

text: * : Jakoivat mitalin


title: I. E. Kerkkola

text: Iivar Edvard Kerkkola (sukunimi aik. "Englund"; 19. maaliskuuta 1873 Rautalampi – 12. elokuuta 1943 Rautalampi) oli suomalainen lyseon lehtori, valantehnyt kielenkääntäjä ja kirjailija. Hän käytti kirjailijanimeä Ahti Mertala.


title: I. E. Kerkkola

text: Kerkkolan vanhemmat olivat sahanhoitaja Jakob Englund ja Eeva Valtonen. Hän pääsi ylioppilaaksi Viipurin klassillisesta lyseosta 1893 ja valmistui Helsingin yliopistosta filosofian kandidaatiksi 1898 ja filosofian maisteriksi 1900.


title: I. E. Kerkkola

text: Kerkkola oli Turun suomalaisen lyseon saksan ja ranskan kollegana 1901-1910, Viipurin suomalaisen lyseon lehtorina 1910-1911, Sortavalan realilyseon lehtorina 1911-1917 sekä viimeksi Tampereen klassillisen lyseon lehtorina vuodesta 1917 alkaen.


title: Sukuoikeus

text: Sukuoikeus on oikeustieteellinen käsite, jolla on kaksi merkitystä.


title: Sukuoikeus

text: Sukuoikeus on ihmiselle johonkin sukuun tai perheeseen kuulumisen perusteella muodostuva oikeus. Esimerkiksi perintö on sukuoikeus. Jos joku ottaa itselleen väärän nimen tai menettelee muuten vilpillisesti hankkiakseen toiselle kuuluvan sukuoikeuden, hän syyllistyy sukuoikeuden vilpilliseen anastamiseen. Siitä seuraa rikoslaissa määrätty rangaistus (rikoslaki, 39/1889, 18 luku). Rikoksia sukuoikeutta vastaan ovat aviopetos eli väärän nimen tai säädyn ilmoittaminen avioliitoa solmittaessa ja avioesteen salaaminen, pettolapsen esiintuominen, lapsen vaihtaminen ja perinnön hankkiminen vilpillisin keinoin.


title: Sukuoikeus

text: Sukuoikeus tarkoittaa myös sukujen välistä oikeutta, joka väistyi keskusvallan aseman vahvistumisen myötä syntyneen valtiollisen oikeuden tieltä, mutta sitä esiintyy yhä luonnonkansoilla. Tällainen oikeus on sukujen välistä ja yksilön asema määrittyy suvun jäsenenä. Yksilö ei ole oikeussubjekti ja suvut ovat oikeudenkäytön asianosaisia. Halveksittavan teon tai rikoksen tehnyt yksilö joutuu suvun ulkopuolelle ja jää ilman suojaa ja oikeutta. Suvun reagointikeinona on kosto, jolloin jokainen oikeudenloukkaus voi johtaa sukusotaan. Sukuoikeutta edustaa esimerkiksi 700-luvulla eaa. syntynyt Mooseksen laki. Jo varhainen valtiollinen oikeus pyrki koston estämiseen ja rajoittamiseen. Varhaiset tapaoikeuden oikeuslähteet ovat useimmiten luetteloja loukkaavista teoista seuraavista hyvityksistä. Sukuoikeus tulee esiin esimerkiksi Ruotsin keskiaikaisissa maakuntalaeissa, joiden mukaan sukulaisilla oli oikeus surmata verekseltään kiinniotettu murhaaja. Vuoden 1734 laissa sukuoikeutta edustivat sukulunastussäännökset. Sukuoikeuden jäänteet katoavat siinä vaiheessa, kun oikeudellinen sääntely keskittyy keskenään tasavertaisten kansalaisten toimintaan.


title: Man on the Moon: The End of Day

text: Man on the Moon: The End of Day on rap-artisti Kid Cudin ensimmäinen studioalbumi. Se julkaistiin 15. syyskuuta 2009. Albumia myytiin ensimmäisellä viikolla 104,419 kappaletta ja se sijoittui Billboard 200 -listan 4. sijalle.


title: Man on the Moon: The End of Day

text: Suluissa kappaleiden tuottaja.


title: IX (albumi)

text: IX on Zero Ninen yhdeksäs studioalbumi, joka julkaistiin 9. syyskuuta 2009. Levyn nimi viittaa yhdeksänteen albumiin.


title: IX (albumi)

text: Albumi debytoi Suomen virallisen listan sijalla 20.


title: A Kid Named Cudi

text: A Kid Named Cudi on rap-artisti Kid Cudin vuonna 2008 julkaistu mixtape.


title: Per Hellmyrs

text: Per Hellmyrs (s. 18. maaliskuuta 1983) on ruotsalainen jääpalloilija, pelipaikaltaan keskikenttäpelaaja. Hänet valittiin Ruotsin vuoden miesjääpalloilijaksi vuonna 2009.


title: Per Hellmyrs

text: Hellmyrsin seurajoukkue on Bollnäs GoIF, jonne hän siirtyi kesällä 2009. Sitä ennen hän pelasi kahdeksan kautta kasvattajaseurassaan Edsbyn IF:ssä ja välissä yhden kauden venäläisessä Raketa Kazanissa. Hellmyrs on saavuttanut seurajoukkueurallaan viisi Ruotsin-mestaruutta sekä yhden hopean. Ruotsin maajoukkueessa hän on saavuttanut maailmanmestaruuden, ja hänet on valittu MM-tähdistökentälliseen.


title: Runnin’ Off at da Mouth

text: Runnin' Off at da Mouth on rap-artisti Twistan ensimmäinen studioalbumi. Albumi julkaistiin vuonna 1992. Twista julkaisi albumin käyttäen nimeä "Tung Twista".


title: Runnin’ Off at da Mouth

text: Albumi julkaistiin sen jälkeen, kun Twista oli päässyt Guinnessin ennätysten kirjaan maailman nopeimpana räppärinä.


title: Runnin’ Off at da Mouth

text: Albumilta julkaistiin singlet "Peace Sign" ja "Mista Tung Twista".


title: Silmä silmästä

text: Silmä silmästä voi viitata seuraaviin elokuviin:


title: Silmä silmästä

text: Silmä silmästä voi tarkoittaa myös Raamatun sanontaa "Silmä silmästä, hammas hampaasta".


title: HMS Gloucester (1909)

text: HMS Gloucester oli Britannian kuninkaallisen laivaston Bristol-luokan kevyt risteilijä, joka palveli ensimmäisessä maailmansodassa.


title: HMS Gloucester (1909)

text: "HMS Gloucester" liitettiin palvelukseen otettaessa Kotilaivaston 1. Taistelulaivaviirikköön ja se otettiin uudelleen palvelukseen tammikuussa 1913 Välimeren laivaston 2. Risteilijäviirikköön. Alus määrättiin elokuussa 1914 etsimään Saksan laivaston risteilijöitä SMS "Goebeniä" ja SMS "Breslauta". Operaation aikana alus oli amiraali Archibald Berkeley Milnen lippulaivana ja sen onnistui osua yhdellä laukauksella "Breslaun" vesirajan alapuolelle, mikä ei kuitenkaan estänyt saksalaisalusten pakoa. Alus palveli myöhemmin samana vuonna Afrikan länsirannikolla etsien saksalaisia kaappareita kuten marraskuussa "Emdeniä".


title: HMS Gloucester (1909)

text: "HMS Gloucester" palasi marraskuussa 1914 Välimeren laivastoon, kunnes alus piti liittää Suuren laivaston 3. Risteilijäviirikköön. Alus kuitenkin lähetettiin Länsi-Afrikan vesille etsimään saksalaista AMC "Kronprinz Wilhelmiä", kunnes se liitettiin helmikuussa 1915 Suuren laivaston 3. Risteilijäviirikköön. Se valtasi helmikuussa saksalaisen tukilaiva "Maedonian". Alus osallistui huhtikuussa 1916 Irlannin kansannousun tukahduttamiseen tulittamalla Galwayn kaupunkia. Alus siirrettiin 2. Risteilijäviirikköön, jonka mukana se osallistui 31. toukokuuta - 1. kesäkuuta Skagerrakin taisteluun.


title: HMS Gloucester (1909)

text: "HMS Gloucester" siirrettiin joulukuussa 1916 Adrianmerelle 8. Risteilijäviirikköön, missä se palveli sodan loppuun saakka lukuun ottamatta käyntiä Itä-Intiassa huhtikuussa 1917.


title: HMS Gloucester (1909)

text: "HMS Gloucester" poistettiin palveluksesta ja se sijoitettiin huhtikuussa 1919 Devonportin reserviin. Alus siirrettiin maaliskuussa 1920 poistolistalle ja se myytiin romutettavaksi 9. toukokuuta 1921 Wardille Portisheadiin ja Briton Ferryyn.


title: Hauhon Sisu

text: Hauhon Sisu on vuonna 1945 perustettu Hauholla toimiva urheilun yleisseura. Seura on harjoittanut muun muassa yleisurheilua, painonnostoa, suunnistusta ja jääkiekkoa. Seuran menestyneimpiin urheilijoihin kuuluu Jukka-Pekka Rantio, jolla on lukuisia suunnistuksen Suomen mestaruuksia. Hauhon sisun jääkiekko joukkue tunnetaan nykyään nimellä SiSu Hockey.


title: Adolf Paul

text: Adolf Paul (oik. Adolf Georg Wiedersheim-Paul; 6. tammikuuta 1863 Brommö, Ruotsi – 30. syyskuuta 1943 Berliini, Saksa) oli ruotsiksi ja saksaksi kirjoittanut kirjailija, joka asui Suomessa vuodesta 1872 vuoteen 1889.


title: Adolf Paul

text:
Paulin isä oli tilanomistaja Alfred Fredrik Wiedersheim-Paul ja äiti Hedda Charlotta Cecilia Blix. Paulin perhe muutti Suomeen vuonna 1872 hänen ollessaan 9-vuotias. Paul kävi lyseota Turussa, opiskeli Mustialan maanviljelysopistossa ja toimi sitten tilanhoitajana isänsä omistamilla maatiloilla. Hän siirtyi kuitenkin pian musiikin ja kirjallisuuden pariin.
Paul tutustui säveltäjä Jean Sibeliukseen opiskellessaan 1886–1889 Helsingin konservatoriossa pianisti Ferruccio Busonin oppilaana. Sibelius sävelsi musiikin Paulin näytelmään "Kuningas Kristian II" (1898) ja häämarssin komediaan "Die Sprache der Vögel (Lintujen kieli)" (1911).


title: Adolf Paul

text: Paul aloitti kirjailijanuransa muutettuaan Saksaan 1889. Hänen ensimmäinen teoksensa oli omaelämäkerrallinen romaani "En bok om en människa" (1891), jossa hän kuvasi myös ystävyyttään Sibeliuksen kanssa. Paulin Suomessa tunnetuimmat näytelmät ovat "Kuningas Kristian II" ja "Kaarina Maununtytär" 1899. Sensuuri takavarikoi hänen novellikokoelmansa "The Ripper" (1892).


title: Adolf Paul

text: Paulin puoliso vuodesta 1897 oli Nathalie Brehmer. Timo Koivusalon ohjaamassa Sibelius-elokuvassa Paulia näyttelee Kunto Ojansivu.


title: Resurrection

text: Resurrection on rap-artisti Twistan toinen studioalbumi. Albumi julkaistiin lokakuussa 1994.


title: Resurrection

text: Albumi oli ensimmäinen albumi, joka julkaistiin nimellä "Twista". Edellinen albumi "Runnin' Off at da Mouth" julkaistiin nimellä "Tung Twista".


title: Trujillo (täsmennyssivu)

text: Trujillo voi tarkoittaa seuraavia:


title: Greatest Hits (Aqua)

text: Greatest Hits on Aquan kokoelmalevy, joka julkaistiin Suomessa ja muualla Euroopassa 22. syyskuuta 2009. Tanskassa kokoelmalevy julkaistiin 15. kesäkuuta 2009. Levy sisältää 16 aikaisemmin levytetyn kappaleen lisäksi kolme uutta kappaletta: "My Mamma Said", "Live Fast Die Young" ja "Back To The 80's"."Back To The 80's" julkaistiin 25. toukokuuta. Kappaleesta on tehty kaksi erilaista versiota. Ensimmäisessä versiossa René Dif laulaa: "And Michael Jackson's skin was black", kun taas toisessa versiossa lauletaan: "And Arnie told us I'll be back". Tällä eleellä Aqua halusi kunnioittaa edesmennyttä popin kuningasta.


title: Greatest Hits (Aqua)

text: Kahdesta uudesta kappaleesta, "My Mamma Said" sekä "Back To The 80's", on tehty musiikkivideot.


title: Adrenaline Rush

text: Adrenaline Rush on rap-artisti Twistan kolmas studioalbumi. Albumi julkaistiin 24. kesäkuuta 1997. Albumi myi myöhemmin kultaa.


title: Markiesje

text: Markiesje (myös "hollandse tuliphond" ja "dutch tulip hound") on alankomaalainen koirarotu. Rotu on spanielityyppinen hyvin pieni seurakoira. Markiesje on melko harvinainen rotu, eikä sitä oikeastaan tavata Alankomaiden ulkopuolella. Kotimaassaan sen populaatio oli vuonna 2007 1 200 yksilöä.


title: Markiesje

text: Markiesje luokitellaan kääpiöspanieleihin, mutta sillä ei kuitenkaan tule olla dwarfismiin viittaavia piirteitä. Sitä kuvaillaan elegantiksi, hienorakenteiseksi ja rungoltaan suorakaiteen muotoiseksi. Silkkisessä ja kiiltävässä karvapeitteessä on runsaat hapsut. Ainoa hyväksytty väritys on musta, jossa kuitenkin sallitaan pienet valkoiset merkit rintakehässä, käpälissä ja hännänpäässä. Keskimääräiseksi säkäkorkeudeksi määritellään uroksella 37 cm ja nartulla 35 cm (uroksen maksimikorkeus on 41 cm ja nartun minimikorkeus 30 cm) ja painoksi sukupuolta tarkemmin määrittämättä noin 10 kg.


title: Markiesje

text: Tyypillinen markiesje on rauhallinen, ystävällinen, tasapainoinen ja älykäs. Sen ei koskaan tule olla arka, hermostunut tai ärhentelevä, eikä se saa suhtautua vieraisiin pelokkaasti. Sitä kuitenkin kuvaillaan tarpeen vaatiessa hyväksi vahtikoiraksi.


title: Markiesje

text: Jo 1600- ja 1700-luvuilla Alankomaissa tunnettiin paikallinen "spioen"-tyyppinen (spanielimainen) koira, joka kuvattiin usein senaikaisissa maalauksissa. Sitä pidetään nykyisen rodun kantamuotona. Markiesjea on tavattu nykyisessä muodossaan joskus 1980-luvulla, mutta rotu alkoi uhkaavasti hävitä ja sitä alettiin elvyttää papillonin avulla, mikä näkyy selvästi sen ulkomuodossa. Vuonna 1999 se saatiin viimein vakiinnutettua rotutyypiltään ja Hollannin Kennelliitto hyväksyi sen virallisesti alankomaalaiseksi roduksi. Se on kotimaassaankin melko harvinainen virallisesta tunnustuksesta huolimatta, eikä se ole vielä FCI:n hyväksymä. Suomeen tuotiin ensimmäinen markiesje 2016 ja toinen 2017.


title: William Thoresson

text: Karl Tore William Thoresson (s. 31. toukokuuta 1932 Göteborg) on ruotsalainen kilpauransa päättänyt telinevoimistelija ja olympiavoittaja. Thoresson osallistui neljiin peräkkäisiin kesäolympialaisiin vuosina 1952–1964. Hän voitti urallaan permannolta olympiakultaa Helsingistä 1952, olympiahopeaa Melbournesta 1956 ja MM-pronssia Roomasta vuonna 1954. Hänet valittiin voimistelun Hall of Fameen vuonna 2001.


title: Aapasirppisammal

text: Aapasirppisammal ("Warnstorfia procera") kuuluu hetesirppisammalten sukuun.


title: Aapasirppisammal

text: Aapasirppisammal on punertavaversoinen, rentokasvuinen ja melko säännöllisesti haarova. Sen keskisuonelliset, etenkin tyvestä kuperat lehdet ovat sirppimäisesti samaan suuntaan käyristyneet.


title: Aapasirppisammal

text: Aapasirppisammal kasvaa koko Suomessa.


title: Aapasirppisammal

text: Aapasirppisammal kasvaa keskiravinteisissa aapasuonrimmissä sekä rannoilla ja järvissä, usein upoksissa.


title: Mobstability

text: Mobstability on Chicagosta kotoisin olevien rap-artisti Twistan ja rap duo Speedknot Mobstazin yhteisalbumi, joka julkaistiin vuonna 1998. Albumilta julkaistiin yksi single: "In Your World", joka löytyy myös "Eläintohtori" -elokuvan soundtrackiltä.


title: Synestesia (yhtye)

text: Synestesia oli vuonna 2001 perustettu suomalainen metalliyhtye. Yhtye päätti lopettaa toimintansa vuonna 2012 motivaation hiipumisen takia.


title: Synestesia (yhtye)

text: Heikkojen herralle ja Ihmisen nimeen EP:t on julkaistu ilmaiseksi Creative Commons-lisenssin alla yhtyeen sivuilla.Nimeni on Feeniks single on julkaistu ilmaiseksi yhtyeen sivuilla.


title: Primo Scala and His Accordion Band

text: Primo Scala and His Accordion Band (tunnettiin myös nimillä Don Porto and His Novelty Accordions ja Rossini's Accordions) oli lontoolainen harmonikkayhtye, joka nautti aikanaan suurta suosiota Britannian tanssisaleissa ja yökerhoissa. Orkesteri teki satoja levytyksiä.


title: Primo Scala and His Accordion Band

text: Orkesterin johtajana toimi lontoolainen Harry Bidgood (1898 - 1957), joka oli aloittanut muusikonuransa pianistina ja toimi myöhemmin levy-yhtiön johtajana Vocalion- ja Crystalate-yhtiöissä. Vuosina 1925 - 1937 jo Bidgoodin johtamat perinteiset tanssiorkesterit tekivät satoja levytyksiä. Hänen johtamansa harmonikkaorkesteri teki edelleen satoja levytyksiä eri pseudonyymeillä etenkin vuosina 1933 - 1944. Orkesterin kanssa yhteistyössä esiintyi useita tuon ajan tunnettuja laulajia, kuten Vera Lynn, Cavan O'Malley, Sam Costa ja Donald Peers. Orkesteri levytti nimellä "Don Porto and His Novelty Accordions" vuonna 1933 ja nimellä "Rossini's Accordions" noin vuonna 1935.


title: Primo Scala and His Accordion Band

text: Bidgoodin harmonikkaorkesteri-pseudonyymeistä pitkäikäisin oli Primo Scala, millä nimellä orkesteri levytti vuodesta 1939 aina 1950-luvun alkuun saakka. Nimi on johdettu italialaisesta raskaan sarjan nyrkkeilymestarista Primo Carnerasta yhdistettynä herra Emilio Scalan sukunimeen. Emilio Scala voitti kuuluisan "Irish Sweepstake" -kilpailun aikanaan. Eksoottinen nimi vetosi yleisöön ja sopi hyvin aikansa harmonikkaorkesterille, tai ainakin sen arveltiin kuulostavan paremmalta kuin perienglantilaisen Harry Bidgoodin. Orkesteri myös esiintyi usein mustalaisiksi pukeutuneina, koska se halusi korostaa harmonikkaorkesterimusiikin "mannermaista" leimaa. Kuollessaan Bidgood tunnettiinkin paremmin Primo Scalana, kuin omalla nimellään.


title: Kamikaze (albumi)

text: Kamikaze on rap-artisti Twistan neljäs studioalbumi. Albumi julkaistiin tammikuussa 2004. Ilmestyttyään albumi sijoittui Billboard 200 -listan ykköspaikalle.


title: Kamikaze (albumi)

text: Albumi nosti Twistan suuren yleisön tietoisuuteen. Albumin ensimmäinen single "Slow Jamz" (feat. Kanye West & Jamie Foxx) sijoittui Billboard Hot 100 -listan ykköspaikalle. Maaliskuussa 2004 single myi platinaa. Itse albumikin myi myöhemmin platinaa. "Slow Jamz" löytyy myös Kanye Westin "The College Dropout" -albumilta.


title: Salohalli

text: Salohalli on monitoimihalli Salon Anisissa. Salohallin palloiluhalli toimii koripalloseura Vilpas Vikingsien sekä lentopalloseura LP Viesti Salon kotikenttänä. Palloiluhallin lisäksi Salohallissa on muun muassa kuntosali, musiikkiliikuntatila, yleisurheilutila ja keilahalli. Salohallissa pelattiin vuoden 2009 Davis Cupin Suomen ja Kyproksen välinen maaottelu.


title: Salohalli

text: Vuonna 1998 valmistuneen Salohallin on suunnitellut Jukka Siren. Hallin sisääntulokatoksessa on Antti Maasalon suunnittelema kineettinen veistos "Liikkuen - leikkien - eläen".


title: Salohalli

text: Salohallin pitopalvelu- ja catering-toiminnasta vastaa TiiPii Catering.


title: Alexander Joseph Brunett

text: Alexander Joseph Brunett (s. 17. tammikuuta 1934 Detroit, Michigan) on yhdysvaltalainen katolisen kirkon arkkipiispa. Hänet vihittiin papiksi 13. heinäkuuta 1958 ja piispaksi 6. heinäkuuta 1994. Hän toimi vuosina 1994–1997 Helenan hiippakunnan piispana Montanassa. Vuonna 1997 hänestä tuli Thomas Joseph Murphyn seuraaja Seattlen arkkipiispana.


title: Alexander Joseph Brunett

text: Brunett on elinikäinen Detroit Lions -fani.


title: The Day After

text: The Day After on rap-artisti Twistan viides studioalbumi. Albumi julkaistiin lokakuussa 2005 Atlantic Recordsin kautta.


title: The Day After

text: Albumista julkaistiin myöhemmin chopped & screwed -versio. Skrätsäykset versioon teki Paul Wall.


title: Adrenaline Rush 2007

text: Adrenaline Rush 2007 on rap-artisti Twistan kuudes studioalbumi. Albumi julkaistiin Yhdysvalloissa 18. syyskuuta 2007.


title: Adrenaline Rush 2007

text: Albumi sijoittui ilmestymisviikollaan 10. sijalle Billboard 200 -listalla myyden 41 000 kappaletta. Toisella viikolla albumia myytiin 18 000 kappaletta, ja se putosi 49. sijalle.


title: Adrenaline Rush 2007

text: Kesäkuussa 2008 albumia oli myyty 364 000 kappaletta.


title: HMS Liverpool (1909)

text: HMS Liverpool oli Britannian kuninkaallisen laivaston Bristol-luokan kevyt risteilijä, joka palveli ensimmäisessä maailmansodassa.


title: HMS Liverpool (1909)

text: "HMS Liverpool" liitettiin palvelukseen otettaessa Kotilaivaston 1. Taistelulaivaviirikköön tiedustelijaksi. Alus siirrettiin koeajojen ja koulutuksen päätyttyä vielä 1913 2. Risteilijäviirikköön, josta se siirrettiin edelleen 5. Risteilijäviirikköön ensimmäisen maailmansodan alkaessa.


title: HMS Liverpool (1909)

text: Alus osallistui 26. elokuuta 1914 Helgolandin taisteluun ja aluksen kannella ollut merimies sai surmansa sirpaleista taistelulaiva "HMS Audaciousin" ajettua miinaan 27. lokakuuta ja upottua räjähdyksen seurauksena. Se siirrettiin telakalle huollettavaksi marraskuussa moottoreissa havaittujen ja ampumatarvikkeiden varastoinnissa havaittujen vikojen vuoksi.


title: HMS Liverpool (1909)

text: "HMS Liverpool" liitettiin tammikuussa 1915 palvelukseen palatessa 2. Risteilijäviirikköön, josta se siirrettiin helmikuussa 3. Risteilijäviirikköön Rosythiin. Alus osallistui Saksan laivaston apuristeilijän "Kronprinz Wilhelmin" etsimiseen Länsi-Afrikan rannikolta. Se siirrettiin telakalle kesäkuussa 1915 kattiloissa havaittujen vikojen vuoksi.


title: HMS Liverpool (1909)

text: "HMS Liverpool" määrättiin marraskuussa Brindisiin, jossa se palveli aina tammikuuhun 1918. Alus määrättiin marraskuussa Aegean meren laivueeseen ja se siirtyi Mustallemerelle rauhan astuttua voimaan. Alus operoi Mustallamerelle, kunnes se 1919 palasi Englantiin, missä se poistettiin palveluksesta.


title: HMS Liverpool (1909)

text: "HMS Liverpool" sijoitettiin kesäkuussa 1919 Devonportin reserviin, kunnes se siirrettiin poistolistalle maaliskuussa 1920. Alus myytiin romutettavaksi 8. marraskuuta 1921.


title: Kulkuaikamenetelmä

text: Kulkuaikamenetelmä on radioaktiiviseen merkkiaineeseen perustuva kalibrointimenetelmä prosessiteollisuuden virtausmittauksille.


title: Kulkuaikamenetelmä

text: Putkivirtauksiin sovelletaan ns. kulkuaikamenetelmää, jossa mitattavaan virtaukseen syötetään radioaktiivista merkkiainetta lyhyt pulssi. Pulssin kulkuaika määritetään putken ulkopuolelle sijoitettujen säteilyilmaisimien avulla. Tilavuusvirtaus saadaan mitatun keskimääräisen virtausnopeuden ja putken sisäpoikkipinnan tulona. Virtaukselle saadaan referenssiarvo jota verrataan virtausmittarin samanaikaiseen näyttämään. Merkkiainesyöttöjä tehdään samalla virtaustasolla useita ja kalibrointitulos saadaan koetoistojen keskiarvona.


title: Kulkuaikamenetelmä

text: Menetelmä on standardoitu (ISO 2975/VII nesteille ja BS 5857-2.4 kaasuille). Kulkuaikamenetelmä on prosessia häiritsemätön. Akkreditointipäätöksen mukainen paras kalibroinnin mittausepävarmuus on sekä nesteille että kaasuille 0,5 % ja paperimassalle 1,0 %.


title: Syklopentadieeni

text: Syklopentadieeni (CH) on tyydyttymätön rengasrakenteinen hiilivety, tarkemmin syklinen dieeni. Syklopentadieeniä käytetään orgaanisen kemian synteeseissä valmistettaessa polymeerejä ja orgaanisia metalliyhdisteitä.


title: Syklopentadieeni

text: Huoneenlämpötilassa syklopentadieeni on väritön neste, jolla on epämiellyttävä haju. Aine on suhteellisen reaktiivinen ja reagoi helposti emästen kanssa. Ilman kanssa reagoidessaan se muodostaa helposti räjähtäviä orgaanisia peroksideja.


title: Syklopentadieeni

text: Syklopentadieeni on säilytettävä hyvin kylmässä, koska jo huoneenlämmössä se dimerisoituu helposti disyklopentadieeniksi. Dimerisoituminen on Diels–Alder-reaktio ja disyklopentadieeni hajoaa syklopentadieeniksi kuumennettaessa 250–300 asteen lämpötilaan.


title: Syklopentadieeni

text: Syklopentadieeni on poikkeuksellinen hiilivety, sillä se on hapan, ja sen pK on 17. Aine reagoikin esimerkiksi emäksisten alkalimetallien kanssa muodostaen suolankaltaisia yhdisteitä kuten natriumsyklopentadienidin. Myös suhteellisen heikot orgaaniset emäkset, kuten pyridiini ja dietyyliamiini voivat protolysoida syklopentadieenin.


title: Syklopentadieeni

text: Syklopentadieeniä käytetään orgaanisessa synteesissä. Suurin käyttö yhdisteelle on polymeerien valmistus. Polymeerit sisältävät yleensä alle 2000 syklopentadienyyliyksikköä ja ovat ulkomuodoltaan vahamaisia. Syklopentadieeni reagoi helposti Diels–Alder-reaktiolla, ja sitä voidaan käyttää useiden erilaisten syklisten molekyylien synteeseissä. Sitä käytetään myös syklopentadieeniyksikön sisältävien molekyylien, kuten ferroseenin, synteesissä.


title: Syklopentadieeni

text: Syklopentadieeni ärsyttää hengitysteitä aiheuttaen hengenahdistusta ja yskää. Aine syttyy helposti ja muodostaa ilman kanssa räjähtäviä yhdisteitä.


title: HMS Newcastle (1909)

text: HMS Newcastle oli Britannian kuninkaallisen laivaston Bristol-luokan kevyt risteilijä, joka palveli ensimmäisessä maailmansodassa.


title: HMS Newcastle (1909)

text: "HMS Newcastle" liitettiin palvelukseen otettaessa Kiinan asemalle korvaamaan "HMS Bedford". Alus osallistui 23. kesäkuuta 1913 Shanghain kapinan kukistamiseen.


title: HMS Newcastle (1909)

text: "HMS Newcastle" oli elokuussa 1914 Esquimaltissa. Se tulitti Yapia ennen siirtoaan Valparaisoon etsimään Saksan laivaston apuristeilijä SMS "Prinz Eitel Friedrichiä" Etelä-Amerikan rannikolta. Alus valtasi tammikuussa 1916 saksalaisen kauppalaivan "Mazatlanin". Se palasi marraskuussa 1916 Englantiin huollettavaksi.


title: HMS Newcastle (1909)

text: "HMS Newcastle" siirrettiin 1917 Mudrosiin ja edelleen maaliskuussa Itä-Intian asemalle, josta se jo toukokuussa siirtyi Adrianmerelle. Alus palasi 1918 Etelä-Amerikan rannikolle, jossa se määrättiin Kaakkoisenosaston lippulaivaksi. Alus palasi Englantiin 1919.


title: HMS Newcastle (1909)

text: "HMS Newcastle" poistettiin palveluksesta ja se siirrettiin helmikuussa 1920 Noren reserviin. Alus sijoitettiin poistolistalle joulukuussa ja se myytiin romutettavaksi 9. toukokuuta 1921 Wardille, jonka purkutelakalle Lelantiin se saapui 3. toukokuuta 1923.


title: Category F5

text: Category F5 on rap-artisti Twistan seitsemäs studioalbumi. Albumi julkaistiin Yhdysvalloissa 14. heinäkuuta 2009.


title: Category F5

text: 24. helmikuuta 2009 julkaistiin albumin ensimmäinen single "Wetter", jolla vieraili Erika Shevon. Toinen albumilta julkaistu single oli "On Top". Kyseisellä singlellä vieraili Akon ja sen olivat säveltäneet GoodWill sekä suomalainen MGI. MGI kirjoitti Akonin laulaman kertosäkeen. "On Topin" ansiosta MGI:stä tuli korkeimman Yhdysvaltain albumilistasijoituksen koskaan saavuttanut suomalainen tuottaja/lauluntekijä. Albumin muut singlet olivat "Alright" (promosingle) ja "Yo Body".


title: Category F5

text: Suluissa kappaleen tuottaja.


title: Laimennusmenetelmä

text: Laimennusmenetelmällä kalibroidaan avokanavien virtausmittauksia muun muassa prosessiteollisuudessa.


title: Laimennusmenetelmä

text: Laimennusmenetelmässä tunnetun pitoisuuden omaavaa merkkiaineliuosta syötetään tasaisella tunnetulla nopeudella mitattavaan virtaukseen. Alajuoksulta, missä merkkiaine on sekoittunut virtauksen poikkipinnan yli, otetaan näytevirtaus, josta määritetään merkkiainepitoisuus. Referenssiarvo virtaukselle lasketaan pumppausnopeuden ja merkkiaineen laimennussuhteen osamääränä.


title: Laimennusmenetelmä

text: Menetelmä on standardoitu (ISO 9555-2 avokanavat ja ISO 2975/III putket). Akkreditointipäätöksen mukainen paras mittausepävarmuus laimennusmenetelmällä suoritettaville kalibroinneille on 1,0 %.


title: Nímos

text: Nímos () on pieni Kreikan saari, joka kuuluu Dodekanesian saariryhmään. Saaren pinta-ala on 4,648 neliökilometriä ja se on asumaton (vuonna 2011). Hallinnollisesti Nímos kuuluu Sýmin kuntaan, Ródoksen alueyksikköön ja Etelä-Egean saarten alueeseen.


title: Nímos

text: Nímos sijaitsee Välimereen kuuluvan Egeanmeren kaakkoisosassa Sýmin pohjoispuolella. Se on kuiva ja hedelmätön saari. Saaren pohjoisrannikot ovat jyrkät. Saarelta on löydetty jälkiä ihmistoiminnasta neoliittiselta kaudelta lähtien mykeneläisen kulttuurin ajalle saakka. Nímoksella on myös hellenistiseltä kaudelta peräisin olevia rakennuksia. Vielä vuonna 1971 saarella asui kuusi asukasta, jotka olivat ilmeisesti paimenia.


title: Nímos

text: Nykyisin saarella vierailee joitain matkailijoita. Saarelle pääsee pienillä veneillä esimerkiksi Sýmin saarelta.


title: Nímos

text: Nímos kuuluu Natura 2000 -verkoston piiriin.


title: Mobstability II: Nation Business

text: Mobstability II: Nation Business on rap-artisti Twistan ja rap duo Speedknot Mobstazin toinen yhteinen albumi. Albumi julkaistiin toukokuussa 2008.


title: Mobstability II: Nation Business

text: Kesäkuussa 2009 albumia oli myyty 103 000 kappaletta.


title: Gonzalo Fernández de Córdoba

text: Gonzalo Fernández de Córdoba (1. syyskuuta 1453 – 2. joulukuuta 1515) oli espanjalainen kenraali. Häntä kutsuttiin lisänimellä "El Gran Capitán" eli "suuri kapteeni".


title: Gonzalo Fernández de Córdoba

text: Córdoban vanhemmat olivat don Pedro Fernándes de Córdoba ja Trastamaran kuninkaalliseen sukuun kuulunut doña Elvira de Herrera. Córdoba oli pariskunnan toinen poika. Córdoba osallistui Kastilian sisällissotaan vuosina 1475–1479 ja Granadan sotaan 1481–1492. Sodassa Granada valloitettiin ja reconquista päättyi. Sodan aikana Córdoba johti Illoran linnakkeen puolustusta. Hän kunnostautui tässä tehtävässä ja lisäksi hän torjui Espanjan kuningatar Isabellan saattuetta kohtaan suunnatun maurien hyökkäyksen.


title: Gonzalo Fernández de Córdoba

text: Córdoba nousi kuningatar Isabellan suosioon ja hän sai vuonna 1495 komennettavakseen noin 5 000 miestä, jotka lähetettiin Napolin kuningas Ferdinand II:n tueksi. Córdoba hävisi ensimmäisen taistelun Seminarassa sveitsiläis-ranskalaista armeijaa vastaan, mutta kokosi armeijan uudelleen ja toimi menestyksekkäästi loppu sodan ajan. Hän palasi 1498 takaisin Espanjaan, jossa osallistui maurien kapinan kukistamiseen. Tämän jälkeen Córdoba lähetettiin takaisin Italiaan, jossa hän oli vuosina 1501–1507 Napolin varakuninkaana.


title: Gonzalo Fernández de Córdoba

text: Seminarassa kärsimänsä tappion vuoksi Córdoba muutti armeijansa taktiikkaa. Hän sijoitti keihäsmiesneliöiden sivuille tuliaseilla aseistettuja sotilaita. Tällaista uutta muodostelmaa kutsuttiin "colunella"ksi. Muodostelma oli toimiva, eikä Córdoba hävinnyt enää yhtäkään taistelua urallaan. Menestystä selittää uuden taktiikan lisäksi myös huolellinen kenttälinnoittaminen. Uusi taktiikka osoitti voimansa viimeistään vuonna 1503 Cerignolan taistelussa, jossa Córdoban johtamat 8 000 jalkamiestä voittivat ranskalaisten 32 000 miehen armeijan, joka koostui suurimmaksi osaksi raskaasta ratsuväestä ja sveitsiläisistä palkkasotureista. Cerignolan taistelu oli Córdoban uran näyttävin voitto. Myöhemmin Córdoban "colunella" kehittyi edelleen ja siitä syntyi espanjalainen neliö, eli "tercio".


title: Gonzalo Fernández de Córdoba

text: Kuningas Ferdinand Katolilainen kutsui Córdoban takaisin Espanjaan vuonna 1507, jonka jälkeen Córdoballe ei enää annettu joukkoja johdettavaksi. Hän kuoli 2. joulukuuta 1515.


title: 2 for 10

text: 2 for 10 on rap-artisti Twistan vuonna 2005 julkaistu EP. Sen julkaisi Atlantic Records.


title: Diabolo-kirjasarja

text: Diabolo-kirjasarja on Gabi Adamin kirjoittama sarja, joka kertoo Ricky-tytön ja tämän hevosen Diabolon seikkailuista ystäviensä kanssa. Sarjan kirjoja on levittänyt muun muassa Pollux-hevoskerho (nykyään nimeltä Penny & Friends). Kirjasarjassa on 25 kirjaa ja niistä on suomennettu kirjat 1-18 ja 25.


title: Elinor Ostrom

text: Elinor Claire "Lin" Ostrom (7. elokuuta 1933 – 12. kesäkuuta 2012) oli yhdysvaltalainen yhteiskuntatieteilijä. Hänet palkittiin vuonna 2009 taloustieteen Nobelin palkinnolla yhdessä Oliver E. Williamsonin kanssa talouden hallinnan analyysista. Ostrom oli ensimmäinen nainen, jolle myönnettiin taloustieteen Nobel. Hän työskenteli valtiotieteen professorina Indianan yliopistossa Bloomingtonissa Yhdysvalloissa. Ostromin työn merkitys korostuu ympäristöpoliittisessa päätöksenteossa ympäristöyställisyyden tullessa yhä tärkeämmäksi yhteiskunnassa.


title: Elinor Ostrom

text: Ostromin väitöskirja vuodelta 1965 käsitteli Kalifornian alueen herkkien pohjavesien hallintaa.


title: Elinor Ostrom

text: Ostrom onkin tutkinut erityisesti yhteisresurssien, kuten kastelujärjestelmien, kalastusalueiden ja yhteismetsien ja -laitumien sekä yhteishyödykkeiden eli ihmiskunnan yhdessä omistamien resurssien, kuten valtamerten ja ilmakehän hallintaongelmia. Aihetta käsittelee myös hänen tunnetuin teoksensa "Governing the Commons vuodelta" 1990.


title: Elinor Ostrom

text: Ostrom tutki paljon niin kutsuttua yhteismaan ongelmaa. "Governing the Commonsissa" hän kritisoi vangin dilemman ja Garrett Hardinin yhteisomistuksen tragedian mallien käyttöä poliittisessa ohjauksessa ja päätöksenteossa.Tutkimuksissaan hän on osoittanut, toisin kuin kapitalismiin vahvasti uskova Hardin, että esimerkiksi yhteisomistuksessa olevat metsät tuottavat yhtä hyvin kuin yksityisesti omistetut ja haastanut näin käsityksen yhteisomistuksessa olevan omaisuuden tehottomattomammasta hoidosta.


title: Elinor Ostrom

text: Ostrom esittelee teoksessaan yhteisöllisen lähidemokratian periaatteet, joilla yhteisö välttää yhteisomistuksen tragedian:


title: Elinor Ostrom

text: 1.Selkeästi määritellyt rajat 2.Paikallisiin oloihin ja tarpeisiin sopeutetut säännöt 3.Niiden, joita säännöt koskevat on saatava osallistua päätöksentekoon 4.Yhteisön toimintaa on valvottava 5.Asteittaiset sanktiot rikkomuksista 6.Yksinkertainen, reilu ja nopea päätöksenteko ristiriitojen ratkaisemiseksi 7.Viranomaisten on kunnioittettava paikallisten tahtoa 8.Yhteisten sääntöjen kunnioitus eri ryhmien välillä


title: Elinor Ostrom

text: Ostromin periaatteissa tulee esille hyvin vahvasti paikallisuuden, yhteistyön ja lähidemokratian merkitys, mikä toimii jossain toisessa paikassa ja yhteisössä ei sovi välttämättä toiseen. Yhteiskäytön ratkaisut voivat siis saada monenlaisia muotoja kulttuurista ja ympäristöstä riippuen. Ostromin tutkimuskohteet olivatkin usein pienehköjä kylämäisiä agraariyhteisöjä. Taloudellisessa mielessä Ostromin teoria edustaa osallisuustaloutta. Ostrom kritisoi voimakkaasti sosialismin ja kapitalismin dikotomiaa ja oli ympäristön ja vapauden voimakas puolestapuhuja. Hänen työnsä merkitys kasvaa koko ajan, kun ekosysteemin oikea käyttö ja ympäristönsuojelu nousevat yhä keskeisemmiksi.


title: Oliver E. Williamson

text: Oliver E. Williamson (s. 27. syyskuuta 1932) on yhdysvaltalainen taloustieteilijä. Hänet palkittiin vuonna 2009 Nobelin taloustieteen palkinnolla yhdessä Elinor Ostromin kanssa talouden hallinnan analyysista.


title: Oliver E. Williamson

text: Williamson aloitti opintonsa MIT:ssä ja Stanfordin yliopistossa ja väitteli Carnegie Mellon -yliopistossa vuonna 1963. Hän on toiminut taloushallinnon, taloustieteen ja oikeustieteen professorina Berkeleyn yliopistossa Kaliforniassa.


title: Sými (kunta)

text: Sými ( eli Δήμος Σύμης, "Dímos Sýmis") on Kreikan kunta, joka sijaitsee Ródoksen alueyksikössä Etelä-Egean saarten alueella. Kunnan pinta-ala on 65,754 neliökilometriä ja väkiluku 2 590 (2011). Kunnan kuntakeskus on Sýmin kaupunki.


title: Sými (kunta)

text: Sýmin kunta sijaitsee Välimeressä lähellä Turkin rannikkoa. Kunta käsittää koko Sýmin saaren. Sen lisäksi kuntaan kuuluvat seuraavat pienemmät saaret: Chondrós, Diavátes, Gialesíno, Kouloúndros, Marmarás, Nímos ja Sesklí. Saaret kuuluvat Dodekanesian saariryhmään.


title: Sými (kunta)

text: Sýmin kunta muodostuu seuraavista kylä- ja kaupunkiyhdyskunnista ja asutuksista:


title: Brno-tuoli

text: Brno-tuoli on arkkitehti Ludwig Mies van der Rohen modernistinen tuoli, jonka hän suunnitteli 1929–1930 Brnossa sijaitsevan Villa Tugendhatin makuuhuoneeseen. Se muistuttaa joitakin Miesin ja Lilly Reichin aiemmin suunnittelemia tuoleja.


title: Brno-tuoli

text: Brno-tuoli on moderni klassikko. Se muodostuu takaosasta teräsrungosta , joka on tehty yhdesta palasta. Runko on taivutettu niin, että se muodostaa C-kuvion lähtien keskeltä takaa ja kaartuen käsinojana tuolin alle. Istuin osa on nahkaa. Metalli oli alkujaan kiiltävää ruostumatonta terästä, mutta nykyään tuolia saa myös kromattuna.


title: Brno-tuoli

text: Dan Cruickshank valitsi tuolin yhdeksi ihmisen tekemistä aarteista BBC:n televisiosarjassa "Maailmanmatkaajan 80 aarretta".


title: Brno-tuoli

text: Brno-tuoli saavutti suosiota etenkin sen jälkeen, kun arkkitehti Phillip Johnson valitsi tuolin New Yorkissa sijaitsevan Seagram Buildingin "The Four Seasons" -ravintolaan.